mteb/MIRACLReranking huggingface dataset:
সিটি ব্যাংক টাওয়ার সিটি ব্যাংক টাওয়ার () হল একটি ঢাকা, বাংলাদেশে অবস্থিত লম্বা আকাশচুম্বী ভবন। এটা মহানগরীর কেন্দ্রীয় ব্যবসাভিত্তিক জেলা মতিঝিল অবস্থিত। এটি গঠিত ১০৯,৩৩ মিটার (৩৫৮.৬৯ ফুট) উচ্চতা পর্যন্ত ভবন এবং মোট ৩৪টি মেঝে বা তলাবিশিষ্ট। এটা দেশের প্রধান আর্থিক প্রতিষ্ঠান সিটি ব্যাংকের সদর দপ্তর ঘর। সিটি ব্যাংক টাওয়ার শহর লাভ করেছে শহরের সবচেয়ে লম্বা উচ্চ বিশিষ্ট ভবনগুলোর মধ্যে একটির মর্যাদা। বর্তমানে, এটি ঢাকার দ্বিতীয় বৃহত্তম লম্বা আকাশচুম্বী ভবনের তালিকায় রয়েছে।
রাজবাড়ী সরকারি কলেজ ১৯৬১ সালের ২৩শে জুন কলেজের ভিত্তিপ্রস্তর স্থাপনের মধ্য দিয়ে কলেজটির যাত্রা শুরু হয়। বর্তমানে এর শিক্ষার্থী সংখ্যা প্রায় আট হাজার। এছাড়াও কলেজটিতে রয়েছে একটি লাইব্রেরি, ল্যাবরেটরি, মাল্টিমিডিয়া শ্রেণীকক্ষ। কলেজের ৪ একর জায়গা জুড়ে রয়েছে একটি পুকুর ও অন্য পাশে খেলার মাঠ। কলেজে মোট একাডেমিক ভবন রয়েছে ৪টি। এছাড়াও দুটি ছাত্রাবাস ও মসজিদ রয়েছে।
আল-আকসা মসজিদ বিভিন্ন শাসকের সময় মসজিদটিতে অতিরিক্ত অংশ যোগ করা হয়। এর মধ্যে রয়েছে গম্বুজ, আঙ্গিনা, মিম্বর, মিহরাব, অভ্যন্তরীণ কাঠামো। ১০৯৯ খ্রিষ্টাব্দে ক্রুসেডাররা জেরুজালেম দখল করার পর তারা মসজিদটিকে একটি প্রাসাদ এবং একই প্রাঙ্গণে অবস্থিত কুব্বাত আস সাখরাকে গির্জা হিসেবে ব্যবহার করত। সুলতান সালাহউদ্দিন জেরুজালেম পুনরায় জয় করার পর মসজিদ হিসেবে এর ব্যবহার পুনরায় শুরু হয়। আইয়ুবী, মামলুক, উসমানীয়, সুপ্রিম মুসলিম কাউন্সিল ও জর্ডানের তত্ত্বাবধানে এর নানাবিধ সংস্কার করা হয়। বর্তমানে পুরনো শহর ইসরায়েলি নিয়ন্ত্রণে রয়েছে তবে মসজিদটি জর্ডা‌নি/ফিলিস্তিনি নেতৃত্বাধীন ইসলামি ওয়াকফের তত্ত্বাবধানে রয়েছে।
শাহ নেয়ামত উল্লাহ ওয়ালী মসজিদ শাহ নেয়ামত উল্লাহ ওয়ালী মসজিদ আয়তাকার এবং ৩ গম্বুজ বিশিষ্ট একটি ইমারত। এর সামনের দিকে মোট ৩ টি দরজা বিদ্যমান। মাঝেরটি তুলনামূলকভাবে বড়। মসজিদটি প্রাচীর বেষ্টিত।শাহ নেয়ামতউল্লাহ-এর মাজার সর্বপ্রথম মুঘল যুগের সমাধি স্থাপত্য নিদর্শন বলে বিবেচনা করা হয়। উঁচু ভিটের ‍উপর দন্ডায়মান এ সমাধিটি বর্গাকৃতির এক গম্বুজ বিশিষ্ট ইমারত। এর প্রত্যেক দিকে ৪৯ ফুট দৈর্ঘ্য প্রস্থ। মধ্য প্রকোষ্ঠটি সারে ২১ ফুট বর্গ।মুল কক্ষের চারদিকে গিরে রয়েছে টানা ভর্টেড বারান্দা। মুল মাজার কক্ষের চর্তুদিকে একটি দরজা বিদ্যমান ।বর্তমানে দক্ষিনের দরজা ছাড়া বাঁকি ৩ টি বন্ধ করে দেওয়া হয়েছে। সমস্ত দরজা গুলি খিলানযুক্ত মূল কক্ষের ওয়াল ভোল্ট গম্বুজ এর ভার বহন করে। মূলত এটি এক গম্বুজ বিশিষ্ট সমাধি ভবন। তাহাখানা থেকে ৩০-৩৫ মি. উত্তরে রয়েছে শাহ নিয়ামত উল্লাহ ওয়ালীর সমাধি। বর্গাকার নকশা পরিকল্পনায় নির্মিত এবং অভ্যন্তরীণ সমাধি কক্ষের চতুর্দিকে প্রশস্ত বারান্দা আছে। পূর্ব-পশ্চিম এবং দক্ষিণে ৩টি করে খিলানযুক্ত মোট ১২টি খিলানপথ রয়েছে । ক্যানিংহাম-এর নামকরণ করেছিলেন বারদুয়ারী। প্রত্যেক দেয়ালে তিনটি করে প্রবেশ পথ সন্নিবেশিত হওয়াতে এ মাজার শরীফকে বারদুয়ারী বলা হয় ।
তাইপেই শাহী মসজিদ তাইপে শাহী মসজিদ () তাইওয়ানের সববৃহৎ এবং সবচেয়ে বিখ্যাত মসজিদ যার মোট এলাকা ২,৭৪৭ বগ মিটার। দা’ন জেলার তাইপেই শহরে অবস্থিত মসজিদটি তাইওয়ানের সবচেয়ে গুরুত্বপূণ ইসলামি ইমারত এবং ১৯৯৯ সালে ২৯ জুনে তাইপেই শহরের সরকার কর্তৃক মসজিদটি ঐতিহাসিক স্থান হিসেবে নিবন্ধিত করে।
তা’মীরুল মিল্লাত কামিল মাদ্‌রাসা তা’মীরুল মিল্লাত এর বর্তমান মোট ৪ টি স্বতন্ত্র শাখা রয়েছে। 
ঢাকা মহানগরীর পূর্ব দক্ষিণ উপকন্ঠে যাত্রাবাড়ী সংলগ্ন মীরহাজীরবাগে অবস্থিত। বর্তমানে কামিল শ্রেণীতে হাদীস, তাফসীর, ফিকহ্ বিভাগ, আলী-হাদীস এবং ইসলামী শিক্ষা, দাওয়া এবং ইসলামী শিক্ষায় অনার্স বিভাগ চালু রয়েছে।
ঢাকা ঢাকা মেট্রোপলিটন পুলিশ ১৯৭৬ সালে প্রতিষ্ঠিত হয়। সেইসময় ৬,০০০ পুলিশ-বাহিনী মোট ১২টি পুলিশ থানায় কর্মরত ছিল। শহর দ্রুত বৃদ্ধির সঙ্গে সঙ্গে, বর্তমানে পুলিশ-বাহিনী উত্থাপিত হয়েছে প্রায় ২৬,৬৬১ জনে এবং ৫০টি পুলিশ থানা স্থাপনের কাজ সম্পন্ন হয়েছে।
গুজাদিয়া ইউনিয়ন গুজাদিয়া ইউনিয়ন কিশোরগঞ্জ জেলার করিমগঞ্জ উপজেলায় অবস্থিত।
গুজাদিয়া ইউনিয়নের মোট আয়তন ২৯ বর্গকিলোমিটার বা ১৮.০২ বর্গমাইল।
অত্র ইউনিয়নের বর্তমান জনসংখ্যা ৫৬,৭৫২ জন।
গুজাদিয়া ইউনিয়নে ০৫ টি মৌজা এবং ৩২ টি গ্রাম রয়েছে।
অত্র ইউনিয়নে রাস্তার দৈর্ঘ্য মোট ৬৮.৪৪ কিলোমিটার।
অত্র ইউনিয়নে স্বাক্ষরতার হার ৩৯.৮%।এখানে উচ্চ বিদ্যালয়ের সংখ্যা ০৪টি,প্রাথমিক বিদ্যালয় ১৫টি,সিনিয়র মাদ্রাসা ০৫টি,মক্তব ৬০টি, কিন্ডার গার্টেন ০৪টি এবং ০৪ টি লাইব্রেরিও রয়েছে।
অত্র ইউনিয়নে ৫০ টি মসজিদ এবং ০৮ টি ঈদ গাহ রয়েছে।
গুজাদিয়া ইউনিয়নে হাটা-বাজারের সংখ্যা ৬টি
লাহোর দুর্গ দুর্গের উৎস প্রাচীনকাল হলেও বর্তমান স্থাপনা মুঘল সম্রাট আকবরের শাসনামলে নির্মিত হয়েছে। পরবর্তীতে মুঘল সম্রাটদের সময়ে দুর্গের বৃদ্ধি ঘটেছে। মুঘল সাম্রাজ্যের পতনের পর শিখ ও ব্রিটিশ শাসকরাও দুর্গের বৃদ্ধি ঘটান। এর দুইটি ফটক রয়েছে। এর মধ্যে একটি সম্রাট আওরঙ্গজেব নির্মাণ করেছেন। এটি আলমগিরি ফটক বলে পরিচিত এবং তা বাদশাহী মসজিদমুখী। অন্যটি আকবরের সময় নির্মিত হয় এবং এটি মাসিতি বা মসজিদি ফটক নামে পরিচিত। এটি দেয়ালঘেরা শহরের মাসিতি এলাকামুখী। বর্তমানে আলমগিরি ফটকটি প্রধান প্রবেশপথ হিসেবে ব্যবহৃত হয় এবং মাসিতি ফটকটি স্থায়ীভাবে বন্ধ রয়েছে। দুর্গে মুঘল স্থাপত্যের উৎকৃষ্ট নিদর্শন রয়েছে। দুর্গের কিছু বিখ্যাত স্থানের মধ্যে রয়েছে শিশ মহল, আলমগিরি ফটক, নওলাখা প্যাভেলিয়ন ও মোতি মসজিদ।
খান মোহাম্মদ মৃধা মসজিদ খান মহম্মদ মির্ধার মসজিদ () বাংলাদেশের রাজধানী ঢাকা শহরের পুরানো ঢাকা এলাকার আতশখানায় অবস্থিত একটি প্রাচীন মসজিদ। এটি ১৭০৬ খ্রিস্টাব্দে নায়েবে নাযিম ফররুখশিয়ারের শাসনামলে নির্মিত হয়। ইতিহাসবিদ মুনতাসীর মামুনের মতে ঢাকার প্রধান কাজী ইবাদুল্লাহের আদেশে খান মহম্মদ মির্ধা এটি নির্মাণ করেন।
মহজমপুর শাহী মসজিদ সুলতানি আমলের মসজিদটি বিভিন্ন পর্যায়ের সংস্কারের পর এখনও টিকে আছে। বর্তমান কালের একটি মসজিদ নির্মিত হয়েছে এ মসজিদের সংস্কার করে। বর্তমানে মসজিদটির আয়তন প্রায় ১২.৯২ মিটার * ৯.৩ মিটার । এটি উত্তর-দক্ষিণে লম্বা। মসজিদের ৩ আইল, ২ টি বে আছে। মসজিদের মোট ৬ টি গম্বুজ।
উজিরপুর উপজেলা বরিশাল জেলার একটি ঐতিহ্যবাহী উপজেলার নাম উজিরপুর।
জেলা শহর থেকে ১৮ কিলোমিটার এবং রাজধানী ঢাকা থেকে ২৫৯ কিলোমিটার দুরে অবস্থিত।
বরিশাল জেলার উত্তরে অবস্হিত এই উপজেলাটির আয়তন ২৩৯.৩২ বর্গ কিলোমিটার।
এখানে বসবাস করে ২ লক্ষ ৪১ হাজার ৩০০ জন মানুষ।
উজিরপুরের নামকরণ হয়েছিল মূঘল আমলের উজির মাহমুদের "উজির" পদবীর উপর নির্ভর করে।
অনেক গুনীজনের জন্ম এই উপজেলাটিকে ধন্য করেছে।
ঈশ্বর চঁন্দ্র বিদ্যা সাগরের গৃহ শিক্ষক শুভ্র চন্দ্র বসু এই উপজেলার সন্তান।
উপমহাদেশের শ্রেষ্ঠ বাঁশীবাদক পান্নালাল ভট্টাচার্য্য এই উপজেলায় জন্মগ্রহণ করেছিলেন।নজরুলগীতি সম্রাট মানবেন্দ্র মুখোপাধ্যায় উজিরপুর উপজেলার সন্তান।
এছাড়া ১৯৭১ সালের মুক্তিযুদ্ধে ৯নং সেক্টর কমান্ডার মেজর জলিলের জন্মস্হান উজিরপুরের সিকদারপাড়ায়।
এশিয়া মহাদেশের দ্বিতীয় বৃহত্তম বাইতুল আমান জামে মসজিদ। যা উজিরপুর উপজেলার গুঠিয়া ইউনিয়নে অবস্হিত।
উজিরপুর উপজেলার মোট জনসংখ্যার ৭২শতাংশ মুসলিম, ২৪শতাংশ হিন্দু এবং ৪শতাংশ খ্রীষ্টান সম্প্রদায়ের লোক বসবাস করে।
উপজেলাজুরে ৪৬০ টি মসজিদ, ১০৫টি মন্দির ও ১৯টি গীর্জা রয়েছে।
উজিরপুরের মানুষের বৈচিত্র্যময় জীবনযাত্রা ও প্রাকৃতিক সৌন্দর্যকে পরিপূর্ণ করে তুলেছে উপজেলার পাশ ঘেষে বয়ে যাওয়া সন্ধ্যানদী।
উজিরপুর উপজেলার কৃষিজাত ফসলের মধ্যে পান উল্লেখযোগ্য।যা দেশব্যাপী বিখ্যাত।
এই উপজেলার ৭৮ শতাংশ লোক শিক্ষিত।যা দেশের অন্যসব উপজেলা থেকে অনেক এগিয়ে।
এখানে রয়েছে ব্যাঙের ছাতার মত শিক্ষা প্রতিষ্ঠান।যার মধ্যে ১৮০ টি সরকারি প্রাথমিক বিদ্যালয়।আরও রয়েছে ৫০টি মাধ্যমিক বিদ্যালয়সহ ১৩টি কলেজ ও ২৩টি মাদরাসা।
বিনত বিবির মসজিদ বিনত বিবির মসজিদ বাংলাদেশের ঢাকা শহরের পুরানো ঢাকা এলাকায় অবস্থিত একটি মধ্যযুগীয় মসজিদ। নারিন্দা পুলের উত্তর দিকে অবস্থিত এই মসজিদটির গায়ে উৎকীর্ণ শিলালিপি অনুসারে ৮৬১ হিজরি সালে, অর্থাৎ ১৪৫৭ খ্রিস্টাব্দে সুলতান নাসিরুদ্দিন মাহমুদ শাহের শাসনামলে তাঁর কন্যা মুসাম্মাত বখত বিনত বিবি এটি নির্মাণ করান।
কমলাপুর মসজিদ ইট দিয়ে বানানো মসজিদটি একটি নিচু জায়গায় অবস্থিত এবং দেখতে আয়তকার।এর আয়তন হলো ১৭.২২ মি × ৮.০৮ মি। মসজিদের পূর্ব দিকে তিনটি এবং উত্তর ও দক্ষিণ দেয়ালে একটি করে মোট পাচটি প্রবেশ পথ রয়েছে।পূর্ব পাশের প্রবেশ পথটি অন্যগুলোর চেয়ে কিছুটা বড় হওয়ায় এটি বেশী প্রাধান্য পেয়ে থাকে।মসজিদের কিবলার দিকে তিনটি অর্ধ-অষ্টভুজ মিহরাব আছে। এর মধ্যে মাঝখানের মিহরাবটি বাইরের দিকে অভিক্ষিপ্ত এবং দুপ্রান্তে দুটি ছোট অষ্টভুজ বুরুজ রয়েছে।ইটের তৈরি এই মসজিদকে খিলানের সাহায্যে তিন ভাগে ভাগ করা হয়েছে।প্রত্যেক্টি ভাগে একটি করে কন্দাকৃতির আকারের গম্বুজ রয়েছে।সুলতানি বৈশিষ্ট্যের পোড়ামাটির কাজ দিয়ে মসজিদটি সাজানো হয়েছে।প্রবেশপথের আয়তাকার অংশে প্যাঁচানো ফুলেল নকশা, গোলাপ নকশা, জালি নকশা প্রভৃতি মোটিফ সম্বলিত পোড়ামাটির ফলক দিয়ে সাজানো হয়েছে। প্রধান প্রবেশপথে যে শিলালিপিটি ছিল তা বর্তমানে হারিয়ে গেছে। স্থানীয় ব্যাক্তিদের তথ্য অনুসারে এটি মাসুম খানের কীর্তি বলে মনে করা হয়। এর নির্মাণরীতি দেখে মসজিদটিকে সতেরো শতকের শেষ ভাগের কোনো ইমারত বলে ধারনা করা হয়।
ফুলকুঁড়ি ইসলামিক একাডেমী একটি কলেজ, একটি স্কুল, একটি মাদ্রাসা, একটি মসজিদ, একটি হাসপাতাল ও একটি এতিমখানাসহ পূর্ণাঙ্গ একটি কমপ্লেক্স প্রতিষ্ঠার লক্ষ্যে ইউনুস মোল্লা এই স্কুলের জমি দান করেছিলেন। বর্তমানে হাসপাতাল বাদে সকল অবকাঠামোই রয়েছে। এটি ইকরা ট্রাস্ট কমপ্লেক্স নামেও পরিচিত। ২০১১ সালে এই স্কুলের বর্তমান ভবনটি তৈরি হয় এবং পূর্বের ভবন থেকে অফিস স্থানান্তরিত হয়। বর্তমানে মোট ৩টি ভবনে(১টি টিনশেড) শিক্ষা কার্যক্রম পরিচালিত হচ্ছে।
ন্যাশনাল ইন্সটিটিউট অব ইঞ্জিনিয়ারিং এন্ড টেকনোলজি রাজধানী শহর ঢাকার অন্যতম শিল্প এলাকা তেজগাঁও এর ৬৯ বীর শ্রেষ্ঠ নুরুজ্জামান রোড, ঢাকা এলাকায় ক্যাম্পাস অবস্থিত। মূল ক্যাম্পাসে রয়েছে সাততলা বিশিষ্ট একটি ভবন, অফিস, লাইব্রেরী, আধুনিক যন্ত্রপাতি সমৃদ্ধ তিনটি বড় ওয়ার্কশপ কক্ষ, পাঁচটি বড় কম্পিউটার ল্যাব ও ল্যবরেটরী রয়েছে। মূল ভবনের নিচতলায় রয়েছে মসজিদ ও ক্যান্টেইন।
শায়েস্তা খাঁ শেষ সময়ে শায়েস্তা খাঁ ঢাকা ছেড়ে দিল্লিতে ফিরে যান। যাবার আগে তিনি ঢাকাকে স্থানীয় বাণিজ্য, রাজনীতি ও সাংস্কৃতিক কেন্দ্র হিসেবে প্রতিষ্ঠিত করে যান। তাঁর কল্যাণে ঢাকা একটি ছোট দাপ্তরিক কেন্দ্র থেকে বৃহৎ ও উন্নত শহরে পরিণত হয়। শয়েস্তা খাঁ মসজিদটি তার তৈরি একটি সুবৃহৎ কীর্তি যা তার প্রাসাদ সমতলে তৈরি করা হয়েছিল। বাংলা ও মুঘল স্থাপত্য কীর্তির মিশ্রণে তৈরি এই ঐতিহাসিক পুরাকীর্তিটি বর্তমানে বাংলাদেশ সরকার কর্তৃক সংরক্ষিত হয়েছে।
আড়িফাইল মসজিদ মসজিদটি নির্মিত হয় ১৬৬২ সালে। স্থানীয় জনশ্রুতি অনুসারে দরবেশ শাহ আরিফ এই মসজিদটি নির্মাণ করেন এবং তার নামানুসারে এই মসজিদের নামকরণ করা হয়।
মসজিদটির আয়তন ৮০x৩০ ফুট এবং দেয়ালের পুরুত্ব প্রায় সাড়ে পাঁচ ফুট । মসজিদটির মোট প্রবেশপথ ৫ টি , যার তিনটি হল পূর্বদিকে এবং বাকিদুটি যথাক্রমে উত্তর ও পূর্বদিকে । মসজিদের চার কোনায় রয়েছে চারটি বুরুজ । এটিতে মোট তিনটি গম্বুজ রয়েছে । গম্বুজগুলোর নিচে মসজিদের অভভন্তরভাগে তিনটি বে রয়েছে যা ভিতরের অংশকে তিন ভাগে ভাগ করেছে । গম্বুজগুলোতে পদ্মফুল অঙ্কিত রয়েছে । মসজিদের দেয়ালের বাইরের দিকটা চারকোণা খোপ দিয়ে সজ্জিত । এটি সংরক্ষনের জন্য টাইলস ও চুনকাম করা হয়েছে । তবে পূর্বের কাঠামো এখনও টিকে আছে । মসজিদের পাশে একটি মাজার রয়েছে ।
 আরিফাইল মসজিদ এর উত্তর পাশে রয়েছে বিশাল বড় একটি পুকুর এবং মসজিদের পশ্চিম পাশে রয়েছে বিশাল বড় দুটি কবরস্থান যা এলাকার এক তৃতীয়াংশ জায়গা জুড়ে অবস্থিত মসজিদের পাশে পুকুরটি সাগরদিঘী নামে পরিচিত তার পশ্চিম পাশে রয়েছে একটি ছোট গ্রাম নতুন হাবলী নামে পরিচিত
আজিমপুর মসজিদ পরিকল্পনা ও অন্যান্য স্থাপত্যিক বৈশিষ্ট্যের ক্ষেত্রে আজিমপুর মসজিদটি মৃধার মসজিদ এবং ঢাকা শহরে বিদ্যমান এ ধরনের কয়েকটি নিদর্শনের সাথে তুলনীয়। এ শ্রেণির ইমারতকে ‘আবাসিক মাদ্রাসা মসজিদ’ হিসেবে চিহ্নিত করা যায়।
সরকারী সাদাত বিশ্ববিদ্যালয় কলেজ বর্তমানে সরকারি সা'দত কলেজ এ প্রায় ২৬,০০০ জন শিক্ষার্থী অনার্স (সম্মান ) ও পাস কোর্স সহ মাষ্টার্স এ অধ্যয়নরত আছে। বর্তমানে ১৮টি বিষয়ে অনার্স ও ১২টি বিষয়ে মাষ্টার্স কোর্স চালু আছে। 
নতুন করে চারতলা বিশিষ্ট দুটি একাডেমিক ভবন, একটি ছাত্র হোস্টেলে, একটি ছাত্রী হোস্টেল নির্মাণ কাজ শেষ হয়েছে। মোট পাঁচটি একাডেমিক ভবন,দুটি হিন্দু হোস্টেল, তিনটি ছেলেদের হোস্টেল, দুটি মেয়েদের হোস্টেল রয়েছে। সমৃদ্ধশালী লাইব্রেরি রয়েছে, যেখানে আছে হাতে লেখা কোরআন শরীফ সহ আর দুর্লভ সব বই।
আছে কবি নজরুল এর বিশ্রাম নেওয়া সেই স্মৃতিচারণ নজরুল কুটির। দুটি মনোরম পরিবেশের পুকুর রয়েছে। বর্তমানে চারতলা ভবন বিশিষ্ট মসজিদ নির্মিত হচ্ছে। এই কলেজে রয়েছে আলাদা মেডিক্যাল হল। যেখানে ছাত্রছাত্রীদের বিনামূল্যে চিকিৎসা করা হয়ে থাকে। এছাড়া রয়েছে বিতর্ক ক্লাব, বিএনসিসি, রোভার স্কাউটস সহ আরও অনেক সংগঠন। রয়েছে মাসিক সাহিত্য পত্রিকা।
বাংলাদেশ পাটকল করপোরেশন বর্তমানে এ সংস্থার অধীনে ৩টি নন জুট প্রতিষ্ঠানসহ মোট ২৬টি মিল রয়েছে। ঢাকা অঞ্চলের অধীনে ৭টি, চট্টগ্রাম অঞ্চলের অধীনে ১০টি এবং খুলনা অঞ্চলের অধীনে ৯টি মিল রয়েছে। আঞ্চলিক মিলসমূহ দেখাশোনা ও সমন্বয়ের জন্য বিজেএমসির দুটি আঞ্চলিক কার্যালয় রয়েছে।
সিংদহা আউলিয়া মসজিদ আউলিয়া মসজিদে মোট ৫টি প্রবেশপথ রয়েছে যার মধ্যে পূর্ব দেয়ালে ৩টি এবং উত্তর ও দক্ষিণ দেয়ালে ১টি করে প্রবেশ পথ রয়েছে। বর্গাকারে তৈরি আউলিয়া মসজিদের পশ্চিম দেয়ালে ২টি মেহরাব রয়েছে। মেহরাবের গয়েও তিন পাশে মোট ৬টি প্লাষ্টার বসানো। অন্যান্য মসজিদগুলোতে তিনটি মেহরাব থাকলেও এখানে একটি মেহরাবের পরিবর্তে সেখানে ফুল ও লতাপাতার নকশাযুক্ত আয়তক্ষেত্রের ন্যায় একটি কাঠামো তৈরি করা হয়েছে।
নাভানা টাওয়ার নাভানা টাওয়ার () বাংলাদেশের ঢাকায় অবস্থিত লম্বা আকাশচুম্বী ভবন। এটা ঢাকা মহানগরীর একটি কেন্দ্রীয় ব্যবসায়িক অঞ্চল, গুলশানে অবস্থিত। এটির উচ্চতা ৭৪ মিটার (২৪৩ ফুট) পর্যন্ত এবং ভবনটি মোট ২৩টি তলা নিয়ে গঠণ করা হয়েছে। বর্তমানে নাভানা টাওয়ারটি ঢাকা শহরের লম্বা আকাশচুম্বী ভবনের তালিকায় ১০ নম্বরে অবস্থান করছে।
চুড়িহাট্টা মসজিদ প্রাচীন চুড়িহাট্টা মসজিদ বা চুড়িহাট্টা মসজিদ বাংলাদেশের একটি পুরাতাত্ত্বিক নিদর্শন, যা ঢাকা মহানগরের পুরনো ঢাকার উমেশ চন্দ্র দত্ত লেন ও হায়দার বকশ লেনের তেমাথায় অবস্থিত। স্থানীয়ভাবে মসজিদটি চুড়িহাট্টা শাহী মসজিদ নামে পরিচিত ছিল। মসজিদটির প্রকৃত অবস্থান ছিল চকবাজারের সামান্য পশ্চিম দিকে ২৬-২৭ শেখ হায়দার বকশ লেন। ঐতিহাসিক তথ্যমতে মসজিদটি ৩৭০ বছর পুরনো (২০১8 খ্রিস্টাব্দ)। তবে প্রাচীন মসজিদ স্থাপত্যটি বর্তমানে বিলুপ্ত; সে জায়গায় গড়ে তোলা হয়েছে আধুনিক স্থাপত্য।
জঙ্গলবাড়ি দূর্গ দূর্গটিতে বর্তমানে উত্তর-দক্ষিণে লম্বা ইটের পাঁচিল দিয়ে ভাগ করা দুটি চত্বর রয়েছে। স্থানীয়রা পাঁচিলটি পরিচিত 'প্রাসাদ প্রাচীর' নামে। দক্ষিণ দিকে একটি তোরণ আছে। তোরণটির সামনের দিকে 'করাচি' নামে একটি পূর্বমূখী একতলা ভবন রয়েছে। তোরণের পিছনে 'অন্দর মহল' নামে এক তলা দক্ষিণ মুখী একটি ভবন রয়েছে। পুরো ইটের দেওয়াল চুনকামসহ লেপন দিয়ে ঢাকা। দক্ষিণ, পশ্চিম ও উত্তর দিকে গভীর পরিখা খনন করা আছে। পরিখাটিকে পূর্বদিকে নরসুন্দা নদীর সাথে সংযুক্ত করা হয়। বাড়ির সামনে ঈশা খাঁর সময়ের খনন করা একটি দীঘি আছে। তার পাশেই আছে একটি তিনগম্বুজ বিশিষ্ট মসজিদ। ধারণা করা হয়, ঈশা খাঁই মসজিদটি নির্মাণ করেছেন। মসজিদটিতে রয়েছে মুঘল স্থাপত্যশৈলীর ছাপ। মসজিদের পাশেই ঈশা খাঁর বংশধরদের বাঁধানো কবর রয়েছে। ২০০৫ সালের ১২ জুন দূর্গের ভিতরের দরবারগৃহটি সংস্কার করে স্থানীয় প্রশাসন 'ঈশা খাঁ স্মৃতি জাদুঘর ও পাঠাগার' স্থাপন করে। সেখানে ঈশা খাঁর বিভিন্ন ছবি, তার বংশধরদের তালিকা এবং বিভিন্ন নিদর্শন রয়েছে।
কিয়েভ সরকারের মালিকানাধীন এবং পরিচালিত কিয়েভ মেট্রো সবচেয়ে দ্রুততম, সবচেয়ে সুবিধাজনক এবং সাশ্রয়ী মূল্যের পরিবহণ ব্যাবস্থা যা শহরের প্রায় সব অংশতেই যাওয়ার জন্যে পাওয়া যায়।ক্রমবর্ধমান চাহিদা মেটাতে মেট্রোকে শহরের পরিসীমার দিকে ক্রমাগত সম্প্রসারিত করা হচ্ছে; বর্তমানে মোট ৬৬.১ কিলোমিটার (৪১.১ মাইল) দীর্ঘ মেট্রোপথ রয়েছে এবং তিনটি লাইনে মোট ৫১টি স্টেশন (কয়েকটি বিখ্যাত স্থাপত্য স্থানের কাছেই মেট্রো স্টেশন রয়েছে) রয়েছে। 
মেট্রো দৈনিক প্রায় ১.৪২২ মিলিয়ন যাত্রী পরিবহন করে থাকে যা কিয়েভের গণপরিবহন চাহিদার ৩৮%। ২০১১ সালে,মেট্রোর মোট ট্রিপের সংখ্যা ৫১৯ মিলিয়ন অতিক্রম করেছে।
ঢাকা শহরের প্রধান বাণিজ্যিক এলাকাগুলো হলো মতিঝিল, চকবাজার, নবাবপুর, নিউ মার্কেট, ফার্মগেট ইত্যাদি এবং প্রধান শিল্প এলাকা গুলো হল তেজগাঁও, হাজারীবাগ ও লালবাগ। বসুন্ধরা-বারিধারা একটি উন্নয়নশীল অর্থনৈতিক এলাকা এবং আগামী ৫ বছরের মধ্যে এই এলাকায় উচ্চ প্রযুক্তির শিল্পকারখানা, কর্পোরেশন এবং শপিং মল তৈরী করা হবে। ঢাকা রপ্তানি প্রক্রিয়াজাতকরণ অঞ্চল প্রধানত গার্মেন্টস, টেক্সটাইল এবং অন্যান্য পণ্য রপ্তানিতে উদ্বুদ্ধ করর লক্ষ্যে তৈরী করা হয়েছিল। ঢাকায় মোট দুটি ইপিজেড-এ মোট ৪১৩টি শিল্প স্থাপনা রয়েছে। এখানকার অধিকাংশ কর্মীই নারী। এই শহরের ঢাকা স্টক এক্সচেঞ্জ দেশের অন্যতম বৃহত স্টক এক্সচেঞ্জ, এখানে তালিকাভুক্ত বৃহত্তম আন্তর্জাতিক প্রতিষ্ঠানগুলোর মধ্যে রয়েছে সিটিগ্রুপ, এইচএসবিসি ব্যাঙ্ক বাংলাদেশ, জেপি মর্গান চেজ, স্ট্যান্ডার্ড চার্টার্ড ব্যাঙ্ক (বাংলাদেশ), আমেরিকান এক্সপ্রেস, শেভরন, এক্সন মবিল, টোটাল, ব্রিটিশ পেট্রোলিয়াম, ইউনিলিভার, নেসলে, ডিএইচএল, ফেডএক্স, ব্রিটিশ আমেরিকান টোবাকো ইত্যাদি। স্থানীয় বড় আকারের শিল্পগ্রুপ যেমন কনকর্ড গ্রুপ, র‌্যাংগস গ্রুপ, বেক্সিমকো গ্রুপ, টি কে শিল্প গ্রুপ, সামিট গ্রুপ, নাভানা গ্রুপ, জামান গ্রুপ অব ইন্ডাস্ট্রিজ, রহিম আফরোজ ইত্যাদি প্রতিষ্টানের প্রধান বাণিজ্যিক কার্যালয় ঢাকায় অবস্থিত। এই শহরেই নোবেল পুরস্কার প্রাপ্ত প্রতিষ্ঠান গ্রামীণ ব্যাংক, ব্র্যাক এবং বাংলাদেশের প্রথম ভূমি উন্নয়ন ব্যাংক প্রগতি কো-অপারেটিভ ল্যান্ড ডেভেলপমেন্ট ব্যাংক লিমিটেড (প্রগতি ব্যাংক) এর প্রধান কার্যালয় ঢাকা বিভাগেই অবস্থিত। নগরায়নের মাধ্যমে ব্যাপকভাবে শহরের উন্নয়ন চলছে, নতুন নতুন বহুতল ভবন তৈরী হচ্ছে ফলে খুব অল্প সময়ের মধ্যেই শহরের পরিবর্তন হয়েছে। ফাইন্যান্স, ব্যাংকিং, শিল্পোৎপাদন, টেলিযোগাযোগ এবং সেবা খাতে বিশেষভাবে উন্নয়ন হচ্ছে। পাশাপাশি শহরের অর্থনৈতিক উন্নয়নের জন্য পর্যটন এবং হোটেল রেস্তোরাঁর উন্নয়নও সমান গুরুত্বপূর্ণ।
ঢাকা উত্তর সিটি কর্পোরেশন ঢাকা উত্তর সিটি কর্পোরেশন বাংলাদেশের রাজধানী ঢাকার উত্তরাঞ্চলকে পরিচালনার জন্য নিয়োজিত স্থানীয় সরকার সংস্থা। এটি বাংলাদেশের একটি নগরপ্রশাসন ও স্বায়ত্তশাসিত প্রতিষ্ঠান। সার্বিকভাবে ঢাকা শহরের উত্তরভাগ পরিচালনের দায়িত্বে রয়েছে এই ঢাকা উত্তর সিটি কর্পোরেশন। অধুনালুপ্ত ঢাকা সিটি কর্পোরেশন বিভাজিত হয়ে একাংশ ঢাকা উত্তর সিটি কর্পোরেশন হিসেবে প্রতিষ্ঠিত হয়। বর্তমানে ঢাকা উত্তর সিটি কর্পোরেশন এর আয়তন ১৬০.৭৬ বর্গ কি.মি.।
বৃহত্তর ঢাকা ১৯৯১, ২০০১ ও ২০১১ সালের আদমশুমারির তথ্যের ভিত্তি অনুযায়ী বৃহত্তর ঢাকা শহরের বর্তমান জনসংখ্যা ১ কোটি ৭০ লক্ষ। এই মেগাসিটির বাৎসরিক জনসংখ্যা বৃদ্ধির হার ৩ দশমিক ৮২ শতাংশ। এর মধ্যে ঢাকা মহানগর এলাকায় (ঢাকা উত্তর ও দক্ষিণ সিটি করপোরেশন) বছরে জনসংখ্যা বৃদ্ধির হার ৩.১৮ শতাংশ, কেরানীগঞ্জে ২.৭৫ শতাংশ, নারায়ণগঞ্জ মহানগর ও বন্দর এলাকায় যথাক্রমে ৪.০৫ ও ২.২৩ শতাংশ, গাজীপুর মহানগরীতে ৭.৪২ শতাংশ এবং সাভারে এই হার ৮.৫৯ শতাংশ যা মেগাসিটি এলাকার মধ্যে সবচেয়ে বেশি। বাংলাদেশের মোট জনসংখ্যার ১০ শতাংশ এই মেগাসিটিতে বাস করে।
বরিশাল মডেল স্কুল অ্যান্ড কলেজ বাংলাদেশ শিক্ষা মন্ত্রণালয় এর অধীনে ১১৪ টাকা ব্যয়ে ঢাকা মহানগরী সহ দেশের ৬টি বিভাগীয় শহরে ১১টি মডেল স্কুল ও কলেজ প্রতিষ্ঠার প্রকল্প হাতে নেয়া হয়। ঐ ১১টি শিক্ষা প্রতিষ্ঠানের মধ্যে মাঝে ঢাকা মহানগরীতে ৫টি, বাকী ৫টি বিভাগীয় শহরে ৫টি এবং বগুড়াতে একটি বিদ্যালয় স্থাপনের পরিকল্পনা করা হয়। ২০০৬ সালের ৩১ জানুয়ারি জাতীয় অর্থনৈতিক পরিষদের নির্বাহী কমিটির এক সভায় প্রকল্পটি গৃহীত হয় ও বাস্তবায়নের উদ্যোগ নেয়া হয়। এ প্রকল্পের অংশ হিসেবে ঢাকা মহানগরীতে ৪ টি (মোহাম্মদপুরে ১টি, মিরপুরের রূপনগরে ১টি, শ্যমপুরে ১টি, লালবাগে ১টি) এবং রাজশাহী, চট্টগ্রাম, সিলেট, বরিশাল ও খুলনায় ১টি করে মোট ৯টি মডেল কলেজ প্রতিষ্ঠা করা হয়। বাকি দু’টি প্রতিষ্ঠান (ঢাকা ও বগুড়ায়) বর্তমানে বিয়াম ফাউন্ডেশন কর্তৃক পরিচালিত হচ্ছে।
খুলনা মডেল স্কুল এন্ড কলেজ বাংলাদেশ শিক্ষা মন্ত্রণালয় এর অধীনে ১১৪ কোটি টাকা ব্যয়ে ঢাকা মহানগরী সহ দেশের ৬টি বিভাগীয় শহরে ১১টি মডেল স্কুল ও কলেজ প্রতিষ্ঠার প্রকল্প হাতে নেয়া হয়। ঐ ১১টি শিক্ষা প্রতিষ্ঠানের মধ্যে মাঝে ঢাকা মহানগরীতে ৫টি, বাকী ৫টি বিভাগীয় শহরে ৫টি এবং বগুড়াতে একটি বিদ্যালয় স্থাপনের পরিকল্পনা করা হয়। ২০০৬ সালের ৩১ জানুয়ারি জাতীয় অর্থনৈতিক পরিষদের নির্বাহী কমিটির এক সভায় প্রকল্পটি গৃহীত হয় ও বাস্তবায়নের উদ্যোগ নেয়া হয়। এ প্রকল্পের অংশ হিসেবে ঢাকা মহানগরীতে ৪ টি (মোহাম্মদপুরে ১টি, মিরপুরের রূপনগরে ১টি, শ্যমপুরে ১টি, লালবাগে ১টি) এবং রাজশাহী, চট্টগ্রাম, সিলেট, বরিশাল ও খুলনায় ১টি করে মোট ৯টি মডেল কলেজ প্রতিষ্ঠা করা হয়। বাকি দু’টি প্রতিষ্ঠান (ঢাকা ও বগুড়ায়) বর্তমানে বিয়াম ফাউন্ডেশন কর্তৃক পরিচালিত হচ্ছে।
রাজশাহী সরকারি মডেল স্কুল এন্ড কলেজ ১৯৯৯ সালে বাংলাদেশ শিক্ষা মন্ত্রণালয় এর অধীনে ১১৪ কোটি টাকা ব্যয়ে ঢাকা মহানগরী সহ দেশের ৬টি বিভাগীয় শহরে ১১টি মডেল স্কুল ও কলেজ প্রতিষ্ঠার প্রকল্প হাতে নেয়া হয়। ঐ ১১টি শিক্ষা প্রতিষ্ঠানের মধ্যে মাঝে ঢাকা মহানগরীতে ৫টি, বাকী ৫টি বিভাগীয় শহরে ৫টি এবং বগুড়াতে একটি বিদ্যালয় স্থাপনের পরিকল্পনা করা হয়। ২০০৬ সালের ৩১ জানুয়ারি জাতীয় অর্থনৈতিক পরিষদের নির্বাহী কমিটির এক সভায় প্রকল্পটি গৃহীত হয় ও বাস্তবায়নের উদ্যোগ নেয়া হয়। এ প্রকল্পের অংশ হিসেবে ঢাকা মহানগরীতে ৪ টি (মোহাম্মদপুরে ১টি, মিরপুরের রূপনগরে ১টি, শ্যমপুরে ১টি, লালবাগে ১টি) এবং রাজশাহী, চট্টগ্রাম, সিলেট, বরিশাল ও খুলনায় ১টি করে মোট ৯টি মডেল কলেজ প্রতিষ্ঠা করা হয়। বাকি দু’টি প্রতিষ্ঠান (ঢাকা ও বগুড়ায়) বর্তমানে বিয়াম ফাউন্ডেশন কর্তৃক পরিচালিত হচ্ছে।
গোয়ালদী হুসেন শাহর মসজিদ গোয়ালদীর গায়েবী মসজিদটি বাংলাদেশের রাজধানী ঢাকা শহরের নিকটবর্তী নারায়নগঞ্জ জেলার সোনারগাঁও-এ অবস্থিত।
আওরঙ্গজেব মসজিদ চতুর্ভূজাকৃতির এ মসজিদের চার কোণায় চারটি মিনারের মাধ্যমে একখন্ড উঁচু জমির উপর মসজিদটি নির্মিত। মসজিদের পূর্ব পাশের দেয়ালে তিনটি প্রবেশপথ রয়েছে যার মধ্যে মাঝের অর্থাৎ কেন্দ্রীয় প্রবেশপথটি অপেক্ষাকৃত বড় আকৃতির। এছাড়াও উত্তর ও দক্ষিণ দেয়ালে একটি করে মোট দুটি প্রবেশপথ রয়েছে। আওরঙ্গজেব মসজিদটি এক গম্বুজ বিশিষ্ট।
বাংলাদেশের পৌরসভাসমূহের তালিকা পৌরসভা বাংলাদেশের শহরাঞ্চলীয় স্বায়ত্তশাসন ব্যবস্থার একটি একক। বাংলাদেশে ঢাকা উত্তর ও ঢাকা দক্ষিণ, চট্টগ্রাম, রাজশাহী, খুলনা, সিলেট, বরিশাল, কুমিল্লা, নারায়ণগঞ্জ, রংপুর, গাজীপুর এবং ময়মনসিংহ মহানগরগুলোর ১২টি সিটি কর্পোরেশন ছাড়া ৩২৮টি পৌরসভা আছে।সর্বশেষ হলো সিরাজগঞ্জের তাড়াশ পৌরসভা। সবচেয়ে বৃৃৃহত্তম পৌরসভা হলো বগুড়া। 
বাংলাদেশের স্থানীয় সরকার (পৌরসভা) আইন, ২০০৯ অনুসারে পৌরসভাসমূহকে ৩ শ্রেণীতে ভাগ করা হয়। এগুলো হল –
ঢাকা বিভাগে মোট ৮৯ টি পৌরসভা রয়েছে। 
ময়মনসিংহ বিভাগে মোট ২৭ টি পৌরসভা রয়েছে।
চট্টগ্রাম বিভাগে মোট ৬২টি পৌরসভা রয়েছে।
শাহ সুজা স্থাপত্যকর্মের প্রতি তাঁর বিশেষ অনুরাগ ছিল। ঢাকা থেকে তিনি মুর্শিদাবাদে রাজধানী স্থানান্তর করলেও ঢাকা ও আশপাশের এলাকায় বেশ কিছু স্থাপনা নির্মিত হয়েছিল তাঁর সময়ে। তন্মধ্যে সবচেয়ে বিখ্যাত স্থাপনাটি হলো বড় কাটরা, আরো আছে ধানমন্ডির শাহী ঈদগাহ এবং লালবাগ মসজিদ। এ ছাড়া কুমিল্লায় রয়েছে শাহ সুজা মসজিদ।
করতলব খান মসজিদ করতলব খান মসজিদ বাংলাদেশের পুরনো ঢাকার বেগম বাজার এলাকায় অবস্থিত একটি প্রাচীন মসজিদ। এটি নওয়াব দেওয়ান মুর্শিদ কুলি খান কর্তৃক নির্মিত হয়েছিল। এটি ঢাকা শহরের আধুনিক কারাগারের পাশে অবস্থিত।
কাজী আজিম উদ্দিন কলেজ কাজী আজিম উদ্দিন কলেজ বাংলাদেশের গাজীপুরের জয়দেবপুরে অবস্থিত জাতীয় বিশ্ববিদ্যালয়-এর অধিভুক্ত একটি বেসরকারী কলেজ| কাজী আজিম উদ্দিন ১৯৮১ সালে কলেজটি প্রতিষ্ঠা করেন। কলেজটির মোট জমির পরিমাণ প্রায় ৮ একর| বর্তমানে এতে তিনটি দ্বিতল বিশিষ্ট ভবন এবং চারটি একতলা ভবন রয়েছে| কলেজ ক্যাম্পাসের অভ্যন্তরে একটি মসজিদ রয়েছে| এতে এইচ.এস.সি. কোর্সের পাশাপাশি জাতীয় বিশ্ববিদ্যালয় এবং উন্মুক্ত বিশ্ববিদ্যালয়-এর অধীনে অনার্স ও ডিগ্রী কোর্স চালু আছে|
কাকরাইল মসজিদ বর্তমান মসজিদের জায়গায় পূর্বে নবাব পরিবারের নির্মিত একটি মসজিদ ছিল। যার অস্তিত্ব এখন আর নেই। বর্তমানের মসজিদটি ইঞ্জিনিয়ার মরহুম হাজী আব্দুল মুকিতের নকশায় নির্মিত। মসজিদের ছাদ সংলগ্ন ত্রি-ভুজ আকৃতির কারুকাজ রয়েছে। মসজিদটির স্তম্ভগুলো চৌকোণা আকৃতির। মসজিদের পশ্চিম দিকের দেয়ালটি ঢেউ খেলানো। এছাড়াও মসজিদটির তিন দিকে প্রশস্ত বারান্দা রয়েছে। দক্ষিণ ও উত্তর পাশে মুসল্লিদের অজু করার জন্য দুটি পুকুরসাদৃশ্য হাউজ রয়েছে। এ পুকুরের চতুষ্পার্শে শতাধিক লোক একত্রে ওজু করতে পারেন। এছাড়া মসজিদের বাইরেও অজু করার আধুনিক ব্যবস্থা আছে। মসজিদ থেকে একটু দূরে উত্তর দিকে টয়লেট এবং বাথরুমের জন্য রয়েছে দোতলা একটি ভবন।
পাবনা বিজ্ঞান ও প্রযুক্তি বিশ্ববিদ্যালয় পাবনা বিজ্ঞান ও প্রযুক্তি বিশ্ববিদ্যালয় পাবনা শহরের রাজাপুর নামক স্থানে অবস্থিত। এটি পাবনা-ঢাকা মহাসড়কের দক্ষিণ পাশে অবস্থিত। এর মূল আয়তন ৩০ একর। এখানে ৫ টি অনুষদে মোট ২১ টি বিভাগ রয়েছে। এখানে ৭ টি ইঞ্জিনিয়ারিং বিভাগ রয়েছে ।
শায়েস্তা খাঁর মসজিদ শায়েস্তা খাঁর মসজিদ পুরনো ঢাকার একটি অন্যতম প্রাচীন মসজিদ। কথিত আছে মসজিদটি শায়েস্তা খাঁ যখন প্রথম ঢাকায় সুবেদার হিসেবে এসেছিলেন তখন তৈরি করা হয়েছিল। ঢাকা শহরে শায়েস্তা খাঁর সুবেদার হিসেবে আসার পরে তিনি বিভিন্ন ইমারত নির্মাণ করেন সাথে তার নিজে থাকার জন্য মিডফোর্ড এলাকায় ইমারত ও মসজিদ নির্মাণ করেন। শায়েস্তা খাঁর মসজিদ নামের ছোট মসজিদটিও বুড়িগঙ্গার কোল ঘেঁষে মিডফোর্ড হাসপাতালের পিছনে অবস্থিত। বিংশ শতকের প্রথম দিকে মসজিদটি পুড়ে গেলে তা আবার পুনঃনির্মান করা হয়।
ঢাকা ঢাকা মধ্য বাংলাদেশে বুড়িগঙ্গা নদীর তীরে ২৩°৪২' থেকে ২৩°৫৪' উত্তর অক্ষাংশ এবং ৯০°২০' থেকে ৯০°২৮' পূর্ব দ্রাঘিমাংশ পর্যন্ত বিস্তৃত। নিম্ন গাঙ্গেয় সমভূমিতে অবস্থিত এই শহরের মোট আয়তন । ঢাকায় মোট ৫০ টি থানা আছে। এগুলো হলো -চকবাজার, লালবাগ, কোতোয়ালি, সূত্রাপুর, হাজারীবাগ, রমনা, মতিঝিল, পল্টন, ধানমণ্ডি, মোহাম্মদপুর, তেজগাঁও, গুলশান, মিরপুর, পল্লবী, শাহ আলী, তুরাগ, সবুজবাগ, ঢাকা ক্যান্টনমেন্ট, ডেমরা, শ্যামপুর, বাড্ডা, কাফরুল, কামরাঙ্গীর চর, খিলগাঁও ও উত্তরা। ঢাকা শহরটি মোট ১৩০টি ওয়ার্ড ও ৭২৫টি মহল্লায় বিভক্ত। ঢাকা জেলার আয়তন ১৪৬৩.৬০ বর্গ কিলোমিটার (৫৬৫ বর্গমাইল)। এই জেলাটি গাজীপুর, টাঙ্গাইল, মুন্সিগঞ্জ, রাজবাড়ী, নারায়ণগঞ্জ ও মানিকগঞ্জ জেলা দ্বারা বেষ্টিত। ক্রান্তীয় বৃক্ষ, আর্দ্র মৃত্তিকা ও সমুদ্রপৃষ্ঠের সঙ্গে সমান সমতলভূমি এই জেলার বৈশিষ্ট্য। এই কারণে বর্ষাকালে ও প্রাকৃতিক দুর্যোগের সময় ঢাকা জেলায় প্রায়শই বন্যা দেখা যায়।
নূর মানিকচর জামে মসজিদ মসজিদটি কুমিল্লা শহর থেকে পশ্চিমে ১৮কিলোমিটার এবং 'ঢাকা-চট্টগ্রাম মহাসড়ক'র নূরমানিকচর বাস স্টেশনের আধা কিলোমিটার উত্তরে অবস্থিত।
ফরিদপুর জিলা স্কুল ফরিদপুরের শহরের মুজিব সড়কের পাশে ১১ একর জমির উপর বিদ্যালয়ে প্রতিষ্ঠিত। বিদ্যালয়ে একটি তিনতলা প্রশাসনিক ভবনসহ মোট ৮টি পৃথক ভবন রয়েছে। অন্যান্য উল্লেখযোগ্য অবকাঠামোর মধ্যে আছে ১টি ছাত্রাবাস, ১টি ব্যায়মাগার, ১টি মসজিদ, ৩টি খেলার মাঠ, ১টি বাস্কেট বল চত্বর ও ২টি পুকুর।
বিহারীনাথ বিহারীনাথ পশ্চিমবঙ্গের বাঁকুড়া জেলার উচ্চতম পাহাড়। এই অঞ্চলটি জেলার অন্যতম গভীর বনাঞ্চলও বটে। এই পাহাড়ের উচ্চতা ৪৫১ মিটার (১,৪৮০ ফুট)। বিহারীনাথ বাঁকুড়া শহর থেকে ৬০ কিলোমিটার (৩৭ মাইল) এবং শালতোড়া শহর থেকে ১৪ কিলোমিটার (৯ মাইল) দূরে অবস্থিত। বিহারীনাথ এলাকায় কিছু প্যালিওলিথিক প্রত্নসামগ্রী উদ্ধার হয়। এর পর থেকেই এই পাহাড় ও তার পার্শ্ববর্তী অঞ্চলগুলি পুরাতাত্ত্বিক মহলে বিশেষ আগ্রহ সৃষ্টি করেছে। বিহারীনাথ পাহাড়ের পাদদেশ অংশটি একটি জনপ্রিয় পর্যটন কেন্দ্র। ০.৫০ হেক্টর আয়তনের একটি ছোটো জলাধারকে কেন্দ্র করে এই পর্যটন কেন্দ্র গড়ে উঠেছে। বিহারীনাথের নিকটে একটি প্রাচীন জৈন মন্দিরও আছে। এই অঞ্চলে ভূগর্ভে কয়লা সঞ্চিত রয়েছে। বিহারীনাথ ব্লক দামোদরোত্তর অঞ্চলের রানিগঞ্জ কয়লাক্ষেত্রের দক্ষিণ মধ্য অংশে অবস্থিত। পুরো অঞ্চলটিই পলিমাটিতে ঢাকা।
কসবা মসজিদ মসজিদটিতে মোট নয়টি গম্বুজ রয়েছে। এটি দেখতে বাগেরহাটের ষাট গম্বুজ মসজিদের সাথে অনেকাংশে মিল রয়েছে।মসজিদটি দেখতে বর্গাকার এবং আয়তন ১১.৬৮ মিটার ×১১.৬৮ মিটার। মসজিদের দেয়ালগুলো প্রায় ২.১৮ মিটার চওড়া।মসজিদের সামনের দিকে বিভিন্ন ফুল ও নকশার কারুকাজ রয়েছে।এই উল্লেখযোগ্য বৈশিষ্ট হল এর কার্নিশ গুলো বর্গকারে নির্মিত।মসজিদের উত্তর ও দক্ষিণ দিকে খিলানযুক্ত একটি প্রবেশ পথ রয়েছে।এছাড়া মসজিদের পূর্ব পাশে ভিতরে প্রবেশ করার জন্য আরো তিনটি প্রবেশ পথ রয়েছে।মসজিদটি দেখে অনুমান করা হয় এটি পঞ্চদশ শতাব্দির মাঝামাঝি সময়ে খানজাহান রহঃ এর আমলে নির্মিত।
২০০৭-এর চট্টগ্রামের ভূমিধ্বস উদ্ধারকর্মীরা দিনভর তৎপরতা চালিয়ে যায় এবং মৃত ও আহতের সংখ্যা বেড়ে চলে। সবচেয়ে ক্ষতিগ্রস্ত এলাকা হচ্ছে হাটহাজারী, যেখানে তিনটি পরিবার চার মিটার মাটির নিচে চাপা পড়েছে। দোকান-পাট, বিদ্যালয় ও অন্যান্য প্রতিষ্ঠানে স্বাভাবিক জীবনযাত্রা চরম ক্ষতিগ্রস্ত হয়। সূত্রমতে এলাকার কিছু যায়গায় কোমর পরিমাণ পানি জমে যায়। অনেক অধিবাসী বর্তমানে স্থানীয় মসজিদে আশ্রয় গ্রহণ করে। বিশেষজ্ঞের মতে এটি চট্টগ্রামের ইতিহাসে ভয়াবহতম ভূমিধ্বস। চট্টগ্রাম শহরের প্রায় ১.৫ মিলিয়ন মানুষ যা শহরের মোট জনসংখ্যার এক তৃতীয়াংশ, তিন থেকে চার ফুট পানিতে আটকা পড়ে।
জয়পুরহাট জেলা জেলায় মোট মসজিদের সংখ্যাঃ২৫৭৩ 
জেলায় মোট হিন্দু মন্দিরের সংখ্যাঃ৪৩৪
জেলায় মোট বৌদ্ধ মন্দিরের সংখ্যাঃ ১৮
জেলায় মোট গীর্জার সংখ্যাঃ ২১
জেলায় মোট ১৮৬ টি মসজিদ কেন্দ্রীয় পাঠাগার, ৬৭৫জন প্রশিক্ষিত ইমাম, ২২০০ ইমাম রয়েছে।
বাংলাদেশ বিদ্যুৎ উন্নয়ন বোর্ড বি পিডিবি'র পূর্বসূরি ছিল পাকিস্তানের ওয়াটার অ্যান্ড পাওয়ার ডেভেলপমেন্ট অথরিটি (ওয়াপদা)। পরবর্তীতে, পল্লী বিদ্যুতায়ন বোর্ড (আরআইবি) এবং ঢাকা ইলেক্ট্রিক সাপ্লাই অথরিটি (ডি.এস.এ.) এখন ঢাকা ইলেকট্রিক সাপ্লাই কোম্পানি লিমিটেড (ডিপিডিসি) তৈরি করা হয়েছে। ২০১৭ সালে বাংলাদেশ সরকার কর্তৃক পিডিবি গঠিত হয়। বর্তমানে আশুগঞ্জ পাওয়ার স্টেশন কোম্পানি লিমিটেড, কয়লা পাওয়ার জেনারেশন কোম্পানি বাংলাদেশ লিমিটেড, বিদ্যুৎ উৎপাদনের কোম্পানি, ঢাকা বিদ্যুৎ সরবরাহ কোম্পানি লিমিটেড, ঢাকা পাওয়ার ডিস্ট্রিবিউশন কোম্পানি লিমিটেড, উত্তর পশ্চিম বিদ্যুৎ জেনারেশন কোম্পানি লিমিটেড, নর্দান ইলেকট্রিসিটি সাপ্লাই কোম্পানি-নেসকো, এবং পশ্চিম জোন পাওয়ার ডিস্ট্রিবিউশন কোম্পানি লিমিটেড এর আওতাধীন।
বাংলাদেশের অর্থনীতি বাংলাদেশ বর্ধিত জনসংখ্যার অভিশাপ সত্ত্বেও খাদ্যে স্বয়ংসম্পূর্ণতা অর্জন করেছে। এর মূল কারণ হচ্ছে আভ্যন্তরীণ উৎপাদন অনেক বৃদ্ধি পেয়েছে। বর্তমানে ধান উৎপাদনের দিক থেকে বাংলাদেশের অবস্থান বিশ্বে তৃতীয়। বাংলাদেশের চাষাবাদের জমি সাধারণত ধান ও পাট চাষের জন্য ব্যবহৃত হলেও সাম্প্রতিক সময়ে গমের চাষ বৃদ্ধি পেয়েছে। বাংলাদেশে ধান উৎপাদনের দিক দিয়ে মোটামুটি স্বয়ংসম্পূর্ণ। তা সত্ত্বেও মোট জনসংখ্যার ১০% থেকে ১৫% অপুষ্টির ঝুঁকির মধ্যে রয়েছে। বাংলাদেশের কৃষি মূলত অনিশ্চিত মৌসুমী চক্র এবং নিয়মিত বন্যা ও খরার উপর অতিমাত্রায় নির্ভরশীল। দেশের যোগাযোগ, পরিবহন ও বিদ্যুৎ খাত সঠিকভাবে গড়ে না ওঠায় দেশটির উন্নতি ব্যহত হচ্ছে। বাংলাদেশে প্রাকৃতিক গ্যাসের বিশাল খনি রয়েছে এবং কয়লা, খনিজ তেল প্রভৃতির ছোটোখাটো খনি রয়েছে। বাংলাদেশের শিল্প-অবকাঠামো দুর্বল হলেও এখানে দক্ষ শ্রমিকের সংখ্যা অঢেল এবং মজুরিও সস্তা।
জেমক মসজিদ জেমক মসজিদ, আনুষ্ঠানিকভাবে সুলতান আবদুল সামাদ জেমক মসজিদ (, Jawi: مسجد جامع سلطان عبدالصمد) নামে ডাকা হয় । এটি মালয়েশিয়ায় কুয়ালালামপুরে প্রাচীনতম মসজিদগুলির একটি । এটি স্থানীয় ক্লাং এবং গম্বাক নামক নদীর মিলিত মোহনায় অবস্থিত । মসজিদটি জালান টন পিরাক এর অধিকারে রয়েছে । ১৯০৯ সালে নির্মিত এই মসজিদটির ডিজাইন করেন আর্থার বেনিনস হাবব্যাক । ইসলামী মুগল স্থাপত্যরীতিতে তৈরি এই মসজিদটি মালশিয়ায় ইসলামী ঐতিহ্যর এক অনন্য নিদর্শন । বর্তমানে মসজিদটি কুয়ালালামপুর ইসলামী কাউন্সিল পরিচালনা করে আসছে । মসজিদটিতে দুইটি বড় মূল মিনার রয়েছে , এছাড়াও কিছু ছোট ছোট মিনার রয়েছে ।
ঢাকা মেট্রোপলিটন পুলিশ একটি প্রধান পুনর্গঠনের সময় এবং বাংলাদেশের জাতীয় পুলিশ বাহিনীর সম্প্রসারণ, দেশের রাজধানী ও বৃহত্তম শহরের মধ্যে আইন-শৃঙ্খলা বজায় রাখার জন্য ঢাকা মেট্রোপলিটন পুলিশ প্রতিষ্ঠিত হয় ১৯৭৬ সালের ১ ফেব্রুয়ারিতে। এটি প্রাথমিকভাবে ৬,০০০ পুলিশ-বাহিনী মোট ১২টি পুলিশ থানায় কর্মরত রয়েছে। শহরের জনসংখ্যা ব্যাপকভাবে বৃদ্ধি পাওয়ায়, একটি প্রসারিত এবং ভাল সজ্জিত পুলিশ বৃদ্ধি প্রয়োজন। সরকারের প্রধান পরিকল্পনা ছিল পুলিশদের সম্প্রসারণ করতে। ফলস্বরূপ, ৪৯ পুলিশ স্টেশন স্থাপনের কাজ সম্পন্ন হয়েছে। কর্মীদের সংখ্যা অপেক্ষাকৃত নতুন পদমর্যাদা এবং কর্মকর্তাদের সঙ্গে, বিস্তৃত করা হয়েছে।
ঢাকা পলিটেকনিক ইন্সটিটিউট মূল ক্যাম্পাসে রয়েছে চারতলা বিশিষ্ট একটি ভবন, অফিস, লাইব্রেরী, আধুনিক যন্ত্রপাতি সমৃদ্ধ তিনটি বড় ওয়ার্কশপ ভবন, জিমনেশিয়াম ও ল্যবরেটরী এবং একটি ৫০০ জন ধারণ ক্ষমতা সম্পন্ন অডিটোরিয়াম। মূল ভবনের দক্ষিণ পাশে রয়েছে মসজিদ ও শহীদ মিনার। উত্তর পাশে সোনালি ব্যাংক ঢাকা পলিটেকনিক শাখা, পুর্বে পোষ্ট আফিস আছে। ঢাকা পলিটেকনিক ফিল্ড ক্যাম্পাস হতে একটু দুরে অবস্থিত।
সাদী মসজিদ সাদী মসজিদটিতে ষাটগম্বুজ মসজিদের মত কিছুটা কারুকার্য রয়েছে। মসজিদটি দেখতে বর্গকার যা উঁচু একখন্ড জমির উপর নির্মাণ করা হয়েছে। মসজিদটির গম্বুজ দেতে বর্গাকার ও প্রতিটি বাহুর দৈর্ঘ্য ২৫ ফুট। পুরো মসজিদটির দেয়ালে মোট ৫টি প্রবেশপথ রয়েছে যার মধ্যে পূর্বদেয়ালে ৩টি, উত্তর ও দক্ষিণ দেয়ালে ১টি করে। সবগুলো প্রবেশপথের আকার ধনুকের ন্যায়। প্রতিটি দেয়ালেই টেরাকোটার নকশা করা রয়েছে।
কুতুব মসজিদ চারকোণা কুতুব মসজিদের ৪টি কোণেই রয়েছে ৪টি বুরুজ যা অষ্টভূজাকৃতি। এটি উত্তর-দক্ষিণ দিকে লম্বা ও পূর্ব-পশ্চিমে প্রশস্ত। অষ্টভূজাকৃতি বুরুজের উপর রয়েছে ৪টি মিনার। এছাড়াও মসজিদটিতে রয়েছৈ মোট ৫টি গম্বুজ। পশ্চিম দেয়াল ব্যতীত এর তিনটি দেয়ালেই প্রবেশপথ রয়েছে মোট ৫টি যার মধ্যে পূর্বে রয়েছ ৩টি।
মোহনগঞ্জ উপজেলা বিদ্যুৎ ব্যবহার এ উপজেলার সবক’টি ওয়ার্ড ও ইউনিয়ন পল্লিবিদ্যুতায়নের আওতাধীন। তবে ২০.১৩% পরিবারের বিদ্যুৎ ব্যবহারের সুযোগ রয়েছে। পানীয়জলের উৎস নলকূপ ৯৪.৮৫%, ট্যাপ ০.৮৬%, পুকুর ১.৪৪% এবং অন্যান্য ২.৮৫%। এ উপজেলার ৩৩% অগভীর নলকূপের পানিতে আর্সেনিকের উপস্থিতি প্রমাণিত হয়েছে। স্যানিটেশন ব্যবস্থা এ উপজেলার ১৩.৮০% (গ্রামে ৭.০৬% ও শহরে ৫২.৩৮%) পরিবার স্বাস্থ্যকর এবং ৭৫.৭১% (গ্রামে ৮১.৪৪% ও শহরে ৪২.৮২%) পরিবার অস্বাস্থ্যকর ল্যাট্রিন ব্যবহার করে। তবে ১০.৫০% পরিবারের কোনো ল্যাট্রিন সুবিধা নেই। স্বাস্থ্যকেন্দ্র উপজেলা স্বাস্থ্য কমপ্লেক্স ১, পরিবার পরিকল্পনা কেন্দ্র ৭, উপ-স্বাস্থ্যকেন্দ্র ২। এনজিও সমূহের মধ্যে রয়েছে ব্র্যাক, প্রশিকা, আশা, আহসানিয়া মিশন।মসজিদ: মোহনগঞ্জ থানার শেখবাড়ী মসজিদটি সুলতানদের ধর্মীয় অনুপ্রেরণার স্বাক্ষর । তৎকালে নেত্রকোণার সর্ব পূর্ব-দক্ষিণে অবস্থিত প্রথম মসজিদ, এই মসজিদটিকে ঘিরে দাওয়াতী কাজ চতুর্দিকে ছড়িয়ে পড়ে। মসজিদটির নির্মাণ কাল ১৪৯৪-১৫১৯ খ্রীষ্টাব্দ যা সুলতান আলাউদ্দিন হোসেন শাহ সময়ের। পুনঃ নির্মাণ করা হয় ২০১২-২০১৬। মোহনগঞ্জে সবচেয়ে বড় মসজিদ দুটো হচ্ছে মোহনগঞ্জ বড় মসজিদ ও মোহনগঞ্জ মারকাজ মসজিদ। সঠিকভাবে সন-তারিখ জানা না গেলেও ধারণা করা হয় ১৯২০-২৫ সালের দিকে মোহনগঞ্জ বড় মসজিদটি স্থাপিত হয়। অপরদিকে ১৯৫৯-৬০ সালে নাগডরা গ্রামের আলেম ক্বারী জয়নাল আবেদীন থানা রোডে মারকাজ মসজিদ প্রতিষ্ঠা করেন। এই দুটো মসজিদ ছাড়াও ১৯৮২ সালে স্থাপিত শহরের উপজেলা মসজিদ, শাহী মসজিদ, রেল স্টেশন মসজিদ ও পৌর মসজিদ উল্লেখযোগ্য।
তান্জুং প্রিওক বন্দর জাকার্তা শহরের প্রধান বন্দর হল তান্জুং প্রিওক বন্দর বা জাকার্তা বন্দর।এই বন্দর শহরটির বিদেশ বাণিজ্য সম্পর্ন করে।এই বন্দরটি শহরের শিল্প কলকারখানায় কাচা মালের যোগান দেয় ও পণ্য দ্রব্য বিদেশে রপ্তানি করে।এই বন্দরের বড় সমুদ্র গামী জাহাজ এর নোঙর বা প্রবেশের ব্যবস্থা রয়েছে।বন্দরটি ১০ মিটারের বেশি গভীর।এই বন্দর দিয়ে বিদেশে রবার, পাম তেল, চাল, খনিজ দ্রব্য রপ্তানি করা হয়।অতি সম্পতি বন্দরটির আধুনিকরন করা হয়েছে ।ফলে বন্দরটির পণ্য পরিবহন ক্ষমতা বেড়েছে।এই বন্দরটি বর্তমানে ৬০০০০ টিউজ এর বেশি ক্ষমতাা সম্পর্ন জাহাজ ধারন করতে পারে। 
জাকার্তা বন্দর বা তান্জুং প্রিওক বন্দর টি জাকার্তা শহরের অবস্থিত।এটি জাভা দ্বীপ এর উত্তর অংশে অবস্থিত।বন্দরটি সমুদ্র সমতল থেকে ০ থেকে ২ মিটার উচ্চতায় অবস্থিত।এই বন্দর ৬.০৬ ডিগ্রী দক্ষিণ থেকে ১০৬.০৬৬ পূর্বে অবস্থান করছে।এই বন্দর জাকার্তার কেন্দীয় অংশ থেকে কিছুটা দূরে অবস্থিত।এই বন্দরটি বানদুং থেকে ১৫০ কিমি দূরে অবস্থিত।
অতিতে জাকার্তা সুন্দা কেবালা নামে পরিচিত ছিল।তখন এই শহরটি [[ইন্ডিয়ানিদ রাজ্য এর অধিনে ছিল।সেই সময় থেকেই এই বন্দরটি টি চালু রয়েছে।বন্দরটি সেই সময় সমগ্র জাভা দ্বীপ এর বন্দর ছিল।সেই সময় জাভা দ্বীপের বৈদেশিক বাণিজ্য চলত এই বন্দরের দ্বারা।সময়ের সঙ্গে সঙ্গে বন্দরটি আধুনিক ও বড় হয়েছে।বর্তমানে এই বন্দরে একটি কন্টেইনার টার্মিনাল নির্মাণ করা হয়েছে।।এই টার্মিনাসটি [[জাকার্তা ইন্টারন্যাশনাল কন্টেইনার টার্মিনাল]] নামে পরিচিত।
এই বন্দরের পোতাশ্রয়টি প্রসস্ত ও গভীর।এখাানে ৭৬ টি জেটি রয়েছে।পোতাশ্রয়টি ৬০ হাজার টিউজ ক্ষমতার জাহাজ ধারন করতে পারে।পোতাশ্রয়টি স্বাভাবিক প্রকৃতির।এই বন্দরের পোতাশ্রয়টি সরাসরি সমুদ্রের সঙ্গে যুক্ত।বর্তমানে পোতাশ্রয়টির গগভীরতা বাড়ানোর কাজ চলছে।পোতাশ্রটির ড্রেজিং শেষ লে এই প্রোতাশ্রয়টির গভীরতা অনেকটাই বাড়বে।ফলে আরও বড় জাহাজ বন্দরে নোঙর করতে পারবে।
বন্দরটির মোট ১০২৮ হেক্টর এলাকা নিয়থে গঠিত হয়েছে।এর মধ্যে ৬০৪ হেক্টর এলাকা হল সমুদ্র বা জল ভভাগ বা কি ৪২৪ হেক্টর এলাকা হল স্থল ভূমি।বন্দরটির মধ্যে মোট ৭৬ টি জেটি রয়েছে।এই বন্দরটি তে মোট ২০ টি টার্মিনাল রয়েছে।এই টাার্মিনলা গুলির মমধ্যে প্রধান হল কন্টেইনার টার্মিনাল , কার্গো টার্মিনাল, বাল্ক কার্গো টার্মিনাল, তরল পণ্যের টার্মিনাল, শুষ্ক পনওযের টার্মিনাল।বন্দরটির মধ্যে যোগাযোগ ও পণ্য পরিবহনের জন্য রয়েছে বনওদরের নিজস্য সড়গক ও রেল পথ।বন্দরটিতে ৪ লক্ষ বর্গ মিটারের বেশি পণ্য ধারন ক্ষমতা যুক্ত মজুত ভান্ডার রয়েছে।
এই বনওদরের পশ্চাৎ ভূমি হল সমগ্র জাভা দ্বীপ।তবে নতুন বন্দর তৈরি হবার পর এর পশ্চাৎ ভূমি ছোট হয়েছে।বর্তমানে এটি পশ্চিম জাভা এর পণ্য দ্রব্য পরিবহন করে।
শিবচর উপজেলা হযরত শাহ মাদারের দরগাহঃ
আড়িয়াল খাঁ নদীর তীর ঘেঁষে মাদারীপুর শহরের একপ্রান্তে হযরত শাহ মাদারের দরগাহ অবস্থিত। কে এই দরগাহ নির্মাণ করেছে তা সুনির্দিষ্টভাবে জানা যায় না। দরগাহের সাথে বর্তমানে একটি মসজিদ ও একটি মাদরাসা রয়েছে।
আল মাহদি মসজিদ, ব্র্যাডফোর্ড আল মাহদি মসজিদ একটি আহ্‌মদীয়া মুসলিম জামাতের মসজিদ ব্র্যাডফোর্ড, ইংল্যান্ড এ অবস্থিত। মসজিদটি নির্মিত হয়েছিল  £২.৫ মিলিয়ন পাউন্ড খরচে যা ব্রিটিশ আহমদীয়া মুসলিম সদস্যদের স্বেচ্ছায় দানের মাধ্যমে। মসজিদটি উদ্বোধন করেছিলেন ৭ই নভেম্বর, ২০০৮ সালে মির্যা মাসরূর আহমদ, বর্তমানে পঞ্চম খলিফা আহমদীয়া মুসলিম সম্প্রদায়ের। মসজিদটি ২০০০ জন মুসুল্লি ধারণক্ষমতা সম্পন্ন, এটি শহরের বৃহত্তম মসজিদগুলোর মধ্যে একটি. উদ্বোধন অংশগ্রহন করেন অনেক আহমদী মুসলিম এবং ৩০০ জন অতিথি।  ব্র্যাডফোর্ড এর রীস ওয়ে নামক জায়গায় মসজিদটি অবস্থান করছে যা একটি মালভূমি উপর অবস্থিত, এজন্য মসজিদটি শহরের দূর দূরান্ত থেকেও দেখা যায়।
অধিকারী ঠাকুরের সেবাশ্রম এরা নিরাকার নির্গুণ ব্রক্ষ্মের উপাসক কোন সাকার দেবতার আরাধনা করেনা। কিন্তু কূল গুরু (দীক্ষা গুরু) কে সাক্ষাত ভগবান বলে স্বীকার ও বিশ্বাস করে। এদের মধ্যে শৌচ ও অশৌচ বলে কোন কথা বা প্রথা নেই। আখড়ায় নিত্য দুই বার ভোগ প্রদান করা হয়, এবং ভোগের বস্তু ভক্তদের মাঝে বিতরণ করা হয়। এই সকল আখড়ায় যারা রক্ষণা-বেক্ষণের কাজ করেন তাদেরকে সেবাইত বলা হয়, আর সকল ভক্তদের একত্রে সেবাদার বলা হয়।
সন্ধ্যার পর সকল ভক্তবৃন্দ একত্রে উপবিষ্ট হইয়া সন্ধ্যা আরতি ও নাম কীর্তন করিয়া থাকে, ভক্তগণের কোন মানসিক সিদ্ধ হইলে তারা আখড়া হরিলুট প্রদান করে, সকল ভক্ত একত্রিত হইয়া ঐ হরি লুটের কাজ সম্পন্ন করে, প্রাপ্ত ঐ মানসিক এর অর্থ দ্বারা আখড়ার ব্যয় নির্বাহ হইয়া থাকে।
জগন্মোহনী বাউল মতবাদ ইহারা নির্গুণ উপাসক কোন সাকার দেবতার উপাসনা করে না। কিন্তু,দীক্ষা গুরুকে স্বাক্ষাত ভগবান বলিয়া স্বীকার করে। তিনি মূর্তিমান ঈশ্বর,তিনিই শিষ্যগনের ত্রান কর্তা। ইহারা দীক্ষাকালে "গুরু সত্য" এই বাক্য উচ্চারন পূর্বক গুরুকেই প্রত্যক্ষ পরম দেবতা বলীয়া স্বীকার ও বিশ্বাস করে। এবং তার নিকট হইতে ব্রক্ষ্মনাম গ্রহন পূর্বক তাদের উপাসনা অবলম্বন করিয়া থাকে। ইহারা অন্যান্য উপাসক সম্প্রদায়ের ন্যায় দুই ভাগে বিভক্ত,গৃহী ও উদাসীন। গৃহস্থের ভাগ অধিক বোধ হয়।
তার প্রশিষ্যের শিষ্য রামকৃষ্ণ গোসাঁই কর্তৃক এই মত জনপ্রিয়তা লাভ করে। তিনি মুসলমানদের রাজ্যধিকার সময়ে বিরাজমান ছিলেন।
বেহুলা চাঁদ সওদাগরের পুত্র লখিন্দর ও তার ব্যবসায়ীক সতীর্থ সাহার কন্যা বেহুলার জন্ম হয় সমসাময়ীক কালে। দুটি শিশুই একসাথে বেড়ে ওঠে এবং একে অপরের জন্য সম্পুর্ণ উপযুক্ত বলে গণ্য হয়। লখিন্দরের পিতা চন্দ্রবণিক বা চাঁদ সওদাগর ছিলেন হিন্দু দেবতা শিবের একনিষ্ঠ পূজারী। তাই তিনি অন্য কোন দেবতার আরাধনা করতেন না। অপরদিকে শিবের কন্যা মনসা ছিলেন সর্পদেবী, কিন্তু তিনি কোথাও পূজিতা হতেন না। তাঁর পিতা শিব তাঁকে বলেন যে যদি কোন ভক্তিমান শৈব (শিবের উপাসক) প্রথম মনসার পূজা করেন তাহলেই মর্ত্যে তাঁর পূজার প্রচলন সম্ভব। তখন মনসা চাঁদ সওদাগর কে নির্বাচন করে তাঁকেই অনুরোধ করেন মনসা পূজার আয়োজন করার জন্য, কিন্তু শিবের উপাসক চাঁদ সওদাগর মনসার প্রস্তাবে অস্বীকৃত হন। তখন ক্রোধোন্মত্ত মনসা তাঁকে শাপ দেন যে তাঁর প্রত্যেক পুত্রের জীবন তিনি বিনাশ করবেন। মনসার শাপে এইভাবে একে একে লখিন্দর ব্যতীত চাঁদ সওদাগরের সকল পুত্রই সর্পদংশনে নিহত হয়। তাই লখিন্দরের বিবাহের সময় চাঁদ সওদাগর অতিরিক্ত সতর্কতা হিসেবে দেবতা বিশ্বকর্মার সাহায্যে এমন বাসর ঘর তৈরি করেন যা সাপের পক্ষে ছিদ্র করা সম্ভব নয়।
মাক্স মুলার "প্রতাপচন্দ্র মজুমদার" প্রথম ইংরেজিতে শ্রীরামকৃষ্ণের জীবনী রচনা করেন ১৮৭৯ সালে। "থেইস্টিক কোয়ার্টারলি রিভিউ" পত্রিকায় প্রকাশিত "দ্য হিন্দু সেইন্ট" নামের রচনাটি তাঁর নজর কাড়ে। এর ফলেই তিনি শ্রীরামকৃষ্ণ পরমহংসদেবের প্রতি বিশেষভাবে আকৃষ্ট হন। ফলশ্রুতিতে মানবতাবাদে শ্রীরামকৃষ্ণ পরমহংসদেবের অবদানের কথা স্বীকার করে নিয়েছেন মহাত্মা গান্ধী, জওহরলাল নেহেরু, রবীন্দ্রনাথ ঠাকুর, শ্রী অরবিন্দ, লিও তলস্তয় প্রমুখ চিন্তাবিদদের পাশাপাশি তিনিও। পরবর্তীকালে ১৮৯৮ সালে মুলার রামকৃষ্ণ পরমহংসদেবের উপর জীবনী গ্রন্থ প্রকাশ করেছিলেন।
ওঁরাও অনেক আদিবাসী জাতির মতো ওরাওঁ সমাজও সর্বপ্রাণবাদী প্রকৃতি উপাসক। তবে তাদের ধর্মবিশ্বাসে সৃষ্টিকর্তা হিসেবে সর্বশক্তিমান ‘ধরমেশ’ স্বীকৃত। এই সর্বশক্তিমানের অবস্থান সূর্যে। তাই ধর্মীয় অনুষ্ঠান অধিকাংশই সূর্যকে ঘিরে উদযাপিত হয়। এছাড়া ওরাওঁ সমাজ নানা দেবতায় বিশ্বাসী। ঐসব দেবতার প্রতীকী অবস্থান গ্রাম, কৃষিসমপদ, অরণ্য, মহামারী ইত্যাদি বিষয়কে কেন্দ্র করে। এদের তুষ্টির জন্য রযে়ছে ধর্মীয় উৎসব-অনুষ্ঠানের ব্যবস্থা। কোন কোন ধর্মীয় অনুষ্ঠানের সঙ্গে হিন্দুদের পূজার মিল পাওয়া যায়, যেমন হিন্দু সম্প্রদায়ের ‘ভাদু’ উৎসবের সঙ্গে ওরাওঁদের ‘করম’ উৎসবের মিল অত্যন্ত স্পষ্ট। কদম শাখাকে ঘিরে অনুষ্ঠিত এ উৎসবটি বৃক্ষপূজার নামান্তর।
হিন্দু দেবদেবী মুখ্য দেবতার উপাসকরা হিন্দুধর্মের ভিন্ন শাখাগুলির জন্ম দিয়েছেন যেমন শৈবমত,বৈষ্ণবমত ও শাক্তমত। কিন্তু শাখাগুলির মধ্যে বহু মিলও আবার রয়েছে।
প্রাণী উপাসনা মিশরীয় ছাব্বিশতম রাজবংশে মানুষ বিশেষ বিশেষ প্রাণীর প্রজাতিকে মমি করতে শুরু করল সেই প্রজাতি যে দেবতার প্রতিনিধিত্ব করে তার প্রতি অঞ্জলি হিসেবে। লক্ষ লক্ষ মমি করা বিড়াল, পাখি, এবং অন্যান্য জীবকে মিশরীয় দেবতাদের সন্তুষ্ট করতে মন্দিরে কবর দেওয়া হয়। একটি নির্দিষ্ট দেবতার পুরোহিতকে উপাসকেরা অর্থ প্রদান করত একটি প্রাণী সংগ্রহ এবং মমিতে পরিণত করতে এবং মমিটি দেবতার অর্চনার কেন্দ্রের কাছে রাখা হত। সিংহ মিশরীয় দেবতা হোরাস, নেফেরটাম, রা এবং সেখমেটের সাথে সম্পর্কিত ছিল। বালবেকে একজন সিংহ- দেবতা ছিল। ইসলাম পূর্ব আরবদের একজন সিংহ- দেবতা ছিল, ইয়াগুথ। আধুনিক আফ্রিকায় আমরা একটি সিংহ- বিগ্রহ খুঁজে পাই বালোন্ডাদের মধ্যে। সিংহ হেবাটের কাছে, হারিয়ায়নদের মাতা দেবী পবিত্র ছিল
রামকৃষ্ণ পরমহংস রবীন্দ্রনাথ ঠাকুরের পিতা মহর্ষি দেবেন্দ্রনাথ ঠাকুর, ঈশ্বরচন্দ্র বিদ্যাসাগর ও স্বামী দয়ানন্দের সঙ্গেও ধর্মবিষয়ে শ্রীরামকৃষ্ণের বাক্যালাপ হয়েছিল। তবে ব্রাহ্মসমাজে তাঁর মত ও ধর্মবিশ্বাসের বিরোধিতাও অনেকে করেছিলেন। তাঁর সমাধি অবস্থাকে তাঁরা স্নায়ুদৌর্বল্য বলে উপহাস করেন। ব্রহ্মবান্ধব উপাধ্যায় তাঁর অবতারত্ব অস্বীকার করেছিলেন।
বারা ঠাকুর বারা ঠাকুর হলেন পশ্চিমবঙ্গের দক্ষিণাংশের বাঙালি হিন্দুসমাজে পূজিত এক অশাস্ত্রীয় লৌকিক দেবতা। পশ্চিমবঙ্গের উত্তর ও দক্ষিণ চব্বিশ পরগনা, হাওড়া প্রভৃতি জেলার গ্রামাঞ্চলে এই দেবতার পূজা প্রচলিত; তবে দক্ষিণ চব্বিশ পরগনা জেলায় এই বারাঠাকুরের পূজার প্রচলন অত্যধিক। 'বারা' শব্দের লোকায়ত অর্থ বাধা দেওয়া বা নিবারণ করা। মূলত ব্যাঘ্র-ভীতি নিবারণ ও সাংসারিক মঙ্গলকামনায় এই দেবতার পূজা করা হয়। ১লা মাঘ বা তার কাছাকাছি সময়ে এই পূজা অনুষ্ঠিত হয়।
উল্টানো ঘট ও মাথায় লতা-পাতা আঁকা চ্যাপ্টা মুকুট — এটিই বারা ঠাকুরের মূর্তি। ঘটের উপর চোখ, মুখ, গোঁফ অঙ্কিত ধাকে। এই মূর্তিযুগলের গোঁফওয়ালা পুরুষমূর্তিটিকে দক্ষিণরায়-এর কাটা মুণ্ডু বলে মনে করা হয়, অপরটি তার মা নারায়ণী বা কালু রায় (ঘটে গোঁফ অঙ্কিত থাকলে)।
কামারপুকুরের সাদা বোঁদে কামারপুকুরের সাদা বোঁদে পশ্চিমবঙ্গের স্বতন্ত্র ও ঐতিহ্যবাহী মিষ্টি। ঠাকুর শ্রীরামকৃষ্ণ পরমহংসদেবের অত্যন্ত প্রিয় ছিল এই মিষ্টান্ন। প্রচলিত বোঁদের সাথে এই বোঁদের মৌলিক পার্থক্য রয়েছে।
দ্বারকানাথ ঠাকুর ঠাকুররা ছিলেন রাঢ়ী শ্রেণির ব্রাহ্মণ৷তাঁদের এক পূর্বপুরুষ দীননাথ বর্ধমান জেলার কুশ নামক একটি গ্রাম পান৷সেই থেকে তাঁর নাম হয় দীননাথ কুশারী৷
পরবর্তীকালে কুশারীরা বর্ধমান থেকে সারা বাংলায় ছড়িয়ে যায়৷একটি শাখা যায় যশোরে৷
ঠাকুর পরিবারের যে ব্যক্তিটি প্রথমবারের মতো যশোরের পৈতৃক বাড়ি পরিত্যাগ করে ভাগ্যাম্বেষণে কলকাতায় আসেন এবং ইউরোপীয় কোম্পানিতে বানিয়া হিসেবে যোগ দেন তাঁর নাম পঞ্চানন ঠাকুর। সপ্তদশ শতাব্দীর শেষ দিকে তিনি ফরাসি কোম্পানিতে কাজ করেন।
সেকালের বাংলার অন্যান্য কুলীন ব্রাহ্মণ পরিবারের মতো ঠাকুর পরিবারও নিজেদের কুলীন ব্রাহ্মণ হিসেবে দাবি করেন। রাজা আদিশূর বেশ কয়েকটি ব্রাহ্মণ পরিবারকে কনৌজ থেকে আমন্ত্রণ জানান। ঠাকুর পরিবার নিজেদের তাদেরই উত্তরসূরি বলে দাবি করতেন। কিন্তু কোন কোন গবেষকের মতে, তাঁরা স্থানীয় এবং অপেক্ষাকৃত নীচুবর্ণের ব্রাহ্মণ যাঁরা পীরালি ব্রাহ্মণ হিসেবে পরিচিত ছিলেন। উঁচু বর্ণের ব্রাহ্মণদের সঙ্গে তাঁদের কোনরকম সম্পর্ক ছিল না। ঠাকুর পরিবারের আদি প্রতিষ্ঠাতা জয়রাম ১৭৬০-৬২ সাল পর্যন্ত চব্বিশ পরগনা জেলার একজন আমিন ছিলেন। তাঁর চারপুত্রের একজন নীলমণি (মৃঃ ১৭৯১) ছিলেন চট্টগ্রাম জেলার সেরেস্তাদার। তিনি অগাধ অর্থবিত্তের অধিকারী হয়ে জয়রাম নির্মিত পাথুরিয়াঘাটার পৈতৃক বাড়ি ছেড়ে জোড়াসাঁকোয় এক সুরম্য ভবন নির্মাণ করে সেখানে বসবাস করেন। এ বাড়িতেই রবীন্দ্রনাথ ঠাকুর জন্মগ্রহণ করেন ও বেড়ে ওঠেন। নীলমণির পুত্র রামলোচনও একজন ধনী বানিয়া ও বাণিজ্যপতি হিসেবে প্রতিষ্ঠা লাভ করেন। তিনি অপুত্রক ছিলেন বলে ভ্রাতা রামমণি ঠাকুরের পুত্র দ্বারকানাথকে দত্তক পুত্ররূপে গ্রহণ করেন।তাঁদের পারিবারিক উপাধি ‘ঠাকুর’ গোবিন্দপুর গ্রামের মৎস্যজীবী লোকদের দেওয়া। কারণ নিম্নবর্ণের এসব জেলে পাল-পার্বণে পীরালি ব্রাহ্মণগণের পৌরোহিত্য লাভ করাকে তারা সৌভাগ্য বলে মনে করত।
রামকৃষ্ণ পরমহংস শ্রীরামকৃষ্ণ ভৈরবীকে মাতৃভাবে দেখতেন। অন্যদিকে ভৈরবী তাঁকে মনে করতেন ঈশ্বরের অবতার। তিনিই প্রথম ব্যক্তি যিনি প্রথম সর্বসমক্ষে শ্রীরামকৃষ্ণকে অবতার বলে ঘোষণা করেন। কিন্তু নানা লোকের কথা শুনেই শ্রীরামকৃষ্ণ নিজে তাঁর অবতারত্ব সম্পর্কে উদাসীন ছিলেন। যাই হোক, ভৈরবীর নিকট তন্ত্রসাধনা তাঁর আধ্যাত্ম-সাধনের একটি অত্যন্ত গুরুত্বপূর্ণ পর্ব বিবেচিত হয়।
ধামইরহাট উপজেলা ভট্রগুরব মিশ্র সুকবি এবং নারায়ন পালের (৯ম শতক) মন্ত্রী ছিলেন। তিনি দর্ভপানী মিশ্র সহ এই পরিবারের সকল মন্ত্রী, কবি, সাহিত্যিক, বিদ্যান ও বিদুষী গণের গুন কীর্ত্তণ করেছেন স্তম্ভলিপিতে। তিনি শিবের উপাষক ছিলেন। তাই উপাস্য দেবতার বাহন গড়–র-পাখী স্তম্ভের শীর্ষে স্থাপন করে শিবের উদ্দেশ্যে উৎস্বর্গ করেছিলেন। পাল রাজত্বের অবসানের পর ইষ্ট ইন্ডিয়া কোম্পানীর রেশম ও নীলচাষ কার্যে নিয়োজিত বাদাল কুঠির অধ্যক্ষ গভীর জঙ্গলে স্তম্ভটি নতুনভাবে আবিস্কার করেন। তখন বজ্রখাতে গড়–র পাখিটি বিদীর্ণ হয়ে কিছুটা কাৎ অবস্থায় স্তম্ভটি দেখতে পাওয়া যায়। ইতিহাস বিশ্রুত স্থানীয় ধর্মাশ্রয়ী লোকজন তখন একটি কিংবদন্তির অবতারনা করে। পৌরানিক কাহিনী অবলম্বনে মানুষের ধারণা জন্মে যে, দেবদূত ভীম মর্ত্যলোকের ভূমি কর্ষনের দায়িত্ব পেয়েছিলেন। গভীর রজনীতে চাষ কার্য শেষে মঙ্গলবাড়ী এসে ভোর হয়। তিনি দ্রুত লোক চক্ষুর অন্তরালে স্বর্গে গমনকালে তাঁর হাতে থাকা পান্টিটি আপন ভারে মাতিতে পুঁতে যায়।
অধিকারী ঠাকুরের সেবাশ্রম আঠার শতকের পরে এদের প্রসার বিস্তৃতি লাভ করে। ক্রমে হাজার হাজার ভক্তবৃন্দ এসে এই আখড়ার শিষ্যত্ব লাভ করে। এদের মধ্যে গৃহী ভাব দেখিতে পাওয়া যায় অর্থাৎ এরা গৃহে থেকে সাধন ভজন করে থাকে, যদিও এদের মধ্যে এক দলকে উদাসী ভাব দেখিতে পাওয়া যায়। এরা কূল গুরুর নিকট ব্রক্ষ্ম নাম গ্রহণ করিয়া তার অধীনে থেকে সাধন ভজন করে, এবং তার আজ্ঞা অনুসারে সাধন ভজনে প্রস্তুত হয়। এরূপে তাদের পুণরায় জন্ম হয় বলে এরা স্বীকার ও বিশ্বাস করে। কূল গুরু এদের দেবতা স্বরূপ, নিজ গুরু অবয়কে দেবতার ছবি মনে করিয়া এরা সাধন ভজন করে, সাকার দেবতার আরাধনা এদের মতে পুরোপুরি নিষিদ্ধ। শিষ্যদের কোন মানসিক অভিষ্ট সিদ্ধ হইলে, কূল গুরুর আদেশ অনুসারে মানসিক সিদ্ধ করার জন্য প্রতিশ্রুতি বদ্ধ হয়, বিবাহদি কার্য সম্পাদন করার জন্য দীক্ষা বা কূল গুরু যেরূপ, আদেশ করেন, তাহা অনুসারে বিবাহ কার্য সম্পন্ন করা হয়, যে সকল নারীগণ আখড়ার সেবা অর্চ্চনার কাজ করে তাদেরকে ঠাকুরানী বলা হয়, এরা সংসার ধর্ম অবলম্বন করিয়া সেবা অর্চ্চনার কাজ করিয়া থাকে। পুরুষ গোসাঁইদের কূল ব্রক্ষ্মচারী এবং নারী ঠাকুরানীদের ব্রক্ষ্মচারিনী বলা হয়। যে সকল পুরুষ গৃহে থাকিয়া ব্রক্ষচর্য পালন করে, তাদেরকে কূল ব্রক্ষ্মচারী বলা হয়, এরা যথাবিধানে সন্তান জন্মদান করিলেও ধর্মের কোন হেরপের হয়না।
সারদা দেবী সারদা দেবীর কথা থেকে জানা যায়, বিবাহিত জীবনে শ্রীরামকৃষ্ণ কখনই তাঁকে ‘তুই’ সম্বোধন করেননি। রূঢ় ব্যবহার দূরে থাক, কখনই কোনো রূঢ় বাক্য নিজের স্ত্রীর সম্মুখে উচ্চারণ করেননি তিনি। সারদা দেবীকেই মনে করা হয় তাঁর প্রথম শিষ্য।
শ্রীরামকৃষ্ণ তাঁকে আধ্যাত্মিক জীবনযাপনের প্রয়োজনীয় নির্দেশ দান করেন। এগুলির মধ্যে প্রধান ছিল জপ ও ধ্যানের নির্দেশিকা। প্রতিদিন রাত তিনটের সময় ঘুম থেকে উঠতেন এবং সর্বদা ‘লজ্জাপটাবৃতা’ ছিলেন বলে সূর্যোদয়ের পূর্বেই নির্জনে গঙ্গাস্নান সম্পন্ন করতেন। বেলা একটার আগে যতক্ষণ না লোকজনের আনাগোনা বন্ধ হত, তিনি বাইরে বের হতেন না। তিনি এতটাই নিঃশব্দে এবং অলক্ষিত হয়ে বাস করতেন যে মন্দিরের ম্যানেজার একবার বলেছিলেন, “আমরা জানতাম তিনি এখানে বাস করেন। কিন্তু কোনোদিন চোখে দেখিনি” কথিত আছে, শ্রীরামকৃষ্ণ দিব্যদৃষ্টিতে দেখেছিলেন যে তাঁর আধ্যাত্মিক প্রচারকার্য পরবর্তীকালে চালিয়ে নিয়ে যাবেন সারদা দেবী। সেই কারণে তিনি তাঁকে মন্ত্রশিক্ষা দেন এবং মানুষকে দীক্ষিত করে আধ্যাত্মিক পথে পরিচালিত করতে পারার শিক্ষাও দান করেন। শেষ জীবনে যখন শ্রীরামকৃষ্ণ গলার ক্যানসারে আক্রান্ত তখন সারদা দেবীই স্বামীর সেবা এবং স্বামী ও তাঁর শিষ্যদের জন্য রন্ধনকার্য করতেন। কথিত আছে, ১৮৮৬ সালের অগস্ট মাসে শ্রীরামকৃষ্ণের মৃত্যুর পর বৈধব্যের চিহ্ন হিসেবে হাতের বালা খুলে ফেলতে গেলে তিনি স্বামীর দিব্যদর্শন পান। এই দর্শনে শ্রীরামকৃষ্ণ তাঁকে বলেন, তিনি মারা যাননি, কেবল এক ঘর থেকে আর এক ঘরে গেছেন। সারদা দেবী বলেছিলেন, যতবারই তিনি বিধবার বেশ ধারণ করতে গিয়েছিলেন, ততবারই দিব্যদর্শনে শ্রীরামকৃষ্ণ তাঁকে নিরস্ত করেন। যাই হোক, শ্রীরামকৃষ্ণের মৃত্যুর পর তাঁকে কেন্দ্র করে অঙ্কুরিত ধর্ম আন্দোলনে এক অত্যন্ত গুরুত্বপূর্ণ ভূমিকা পালন করেছিলেন সারদা দেবী।
রামকৃষ্ণ পরমহংস ১৮৭৫ সালে প্রভাবশালী ব্রাহ্ম নেতা কেশবচন্দ্র সেনের সহিত শ্রীরামকৃষ্ণের সাক্ষাৎ হয়। কেশব খ্রিস্টধর্মের প্রতি শ্রদ্ধাশীল ছিলেন এবং আদি ব্রাহ্মসমাজের সহিত তাঁর বিচ্ছেদও ঘটেছিল। তিনি প্রথমে মূর্তিপূজা পরিত্যাগ করেছিলেন। পরে তিনি শ্রীরামকৃষ্ণের বহুদেববাদ গ্রহণ করেন এবং তাঁর সর্বধর্মসমন্বয়, ঈশ্বরে মাতৃভাব আরোপ এবং ব্রাহ্ম ও বহুদেববাদের সম্মিলনের আদর্শে “নববিধান” প্রতিষ্ঠা করেন। নববিধানের পত্রপত্রিকায় কেশব বেশ কয়েকবছর শ্রীরামকৃষ্ণের উপদেশাবলি প্রচারও করেছিলেন। এর ফলে বাঙালি ‘ভদ্রলোক’ শ্রেণী, অর্থাৎ ইংরেজি-শিক্ষিত মধ্যবিত্ত সম্প্রদায় ও ভারতে বসবাসকারী ইউরোপীয়গণ তাঁর প্রতি আকৃষ্ট হন।
প্রাণী উপাসনা মিশরই একমাত্র বাজ উপাসকদের ঠিকানা ছিল না। আরও কিছু সংস্কৃতি ছিল যেখানে বাজকে প্রবল শ্রদ্ধার সাথে পরিগণিত হত। হাওয়াইয়ের দ্বীপে বাজ একটি দেবতা ছিল এবং দ্রুত ন্যায়বিচারের প্রতীক ছিল(Waterbury 1952, পৃ. ৬২)। হাওয়াইয়ের দ্বীপমালার নির্জন দ্বীপের পাশাপাশি, ফিজি দ্বীপেও কিছু গোষ্ঠী ছিল যারা একজন বাজ দেবতার উপাসনা করত (Waterbury 1952, পৃ. ৬২)। অধিকন্তু, যদিও প্রাণী উপাসনা শিখ ধর্মের অংশ নয়, একটি সাদা বাজপাখিকে শিখ ধর্মে প্রবল সম্মান করা হয় যেহেতু তা ষষ্ঠতম গুরুর সাথে সম্পর্কিত ছিল এবং বিশেষত দশম গুরুর সাথে। দশম গুরু সবসময় তার সাথে তার হাতে বসে থাকা একটি সাদা বাজপাখি নিয়ে শিকারে জেতেন। দশম গুরু সাদা বাজের প্রভু বলে জ্ঞাত ছিলেন। অনেক মানুষ বিশ্বাস করতেন যে গুরু গোবিন্দ সিং দ্বারা বহন করা পাখিটি একটি বাজ ছিল, যদিও ঐতিহাসিকরা বিশ্বাস করেন যে পাখিটি একটি  অথবা শিকারি বাজ বা সাকর বাজ ছিল।
গিরিশচন্দ্র ঘোষ গিরিশচন্দ্র ছিলেন কুখ্যাত মদ্যপ ও স্বেচ্ছাচারী। কিন্তু তা সত্ত্বেও তিনি শ্রীরামকৃষ্ণের অন্যতম অন্তরঙ্গ শিষ্যে পরিণত হন। "শ্রীশ্রীরামকৃষ্ণকথামৃত" গ্রন্থে উল্লিখিত হয়েছে, কিভাবে শ্রীরামকৃষ্ণের সংস্পর্শে আসার পর গিরিশচন্দ্রের নৈতিক পরিবর্তন ঘটে এবং তিনি তাঁর ঘনিষ্ঠতম শিষ্যদের একজন হয়ে ওঠেন।
রামকৃষ্ণ পরমহংস সেই যুগে শ্রীরামকৃষ্ণের পাশ্চাত্য গুণগ্রাহীদের অন্যতম ছিলেন স্কটিশ চার্চ কলেজের তদনীন্তুন অধ্যক্ষ ডক্টর ডব্লিউ ডব্লিউ হেস্টি। শ্রেণীকক্ষে উইলিয়াম ওয়ার্ডসওয়ার্থ রচিত দ্য এক্সকারসন কবিতাটিতে ব্যবহৃত "ট্র্যান্স" শব্দটি বোঝাতে গিয়ে তিনি বলেছিলেন, শব্দটির প্রকৃত অর্থ অনুধাবন করতে হলে দক্ষিণেশ্বরে শ্রীরামকৃষ্ণের নিকট যাওয়া আবশ্যক। তাঁর এই কথায় উদ্বুদ্ধ হয়ে বেশ কয়েকজন তরুণ দক্ষিণেশ্বরে যান। তাঁদের মধ্যে অন্যতম ছিলেন নরেন্দ্রনাথ দত্ত, যিনি পরে স্বামী বিবেকানন্দ নামে পরিচিত হন।
আন্দীয় সভ্যতা পাশাপাশি প্রত্নতাত্ত্বিক প্রমাণ থেকে আমরা জানতে পারি, মোচেদের উত্তরাধিকারী হিসেবেই তাদের সংস্কৃতির বিকাশ ঘটেছিল। চিমুদের তৈরি মৃৎপাত্রগুলি, অন্তত তাদের প্রথম যুগে, দেখা যায় মোচেদের তৈরি মৃৎপাত্রগুলির সাথে বৈশিষ্ট্যগতভাবে অনেকটাই একইরকম। প্রায়শই এগুলি দেখতে হত কোনও না কোনও জীবজন্তুর মতো। এছাড়া ছয়তলযুক্ত কোনও বোতল বা পাত্রের উপরে কোনও দাঁড়িয়ে বা বসে থাকা ব্যক্তি মানুষের মূর্তিও অনেকসময়ই দেখতে পাওয়া যায়। চিমু মৃৎপাত্রগুলির আরেকটি বৈশিষ্ট্য হল, এতে কালো রঙের ব্যবহার বিশেষ করে চোখে পড়ে। বিভিন্ন মূল্যবান ধাতু ব্যবহার করে প্রস্তুত তাদের ধাতুশিল্পেও সুক্ষ্মতা ও দক্ষতার যথেষ্ট পরিচয় মেলে। মূলত সোনা, রূপা ও তামার মিশ্রিত একধরণের সংকর ধাতুর ব্যাপক ব্যবহার ছিল চিমুদের অন্যতম বৈশিষ্ট্য। কৃষি ও মাছ ধরা ছিল তাদের সভ্যতার দুই মূল ভিত্তি। কৃষির জন্য তারা জলসেচের এক বিরাট ও জটিল ব্যবস্থা গড়ে তুলেছিল। মোচে নদী থেকে জলসেচের মাধ্যমে তারা প্রায় ৫০ হাজার একর জমিতে চাষের ব্যবস্থা করেছিল। তাদের মূল ফসল ছিল ভুট্টা ও তুলো। তাদের ধর্মের মূল বৈশিষ্ট্য ছিল এই যে তারা ছিল চন্দ্র উপাসক। সূর্য উপাসক ইনকাদের সাথে তাদের ধর্মাচরণের মূল পার্থক্য ছিল এইখানেই। দেবতার উদ্দেশ্যে বিভিন্ন মূল্যবান সামগ্রী উৎসর্গ করা ছিল তাদের ধর্মাচরণের আরেক উল্লেখযোগ্য বৈশিষ্ট্য।